
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 461 

4 Απριλίου 2007 


ΑΠΟΦΑΣΕΙ Σ 

Αριθμ. 24214 

Τροποποίηση και συμπλήρωση του Κανονισμού Εσω¬ 
τερικής Υπηρεσίας του Πρωτοδικείου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ. 3 περ.α του ν. 2812/2000 (Α' 
67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α798. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αριθμ. 1/2007 απόφαση της Ολομέλειας του 
Πρωτοδικείου Θεσσαλονίκης, αποφασίζουμε: 

1. Τη δημοσίευση στην Εφημερίδα της Κυβερνήσεως 
της τροποποίησης και συμπλήρωσης του Κανονισμού 
Εσωτερικής Υπηρεσίας του Πρωτοδικείου Θεσσαλονί¬ 
κης καθώς επίσης και κωδικοποίησης αυτού σε ενιαίο 
κείμενο, όπως διαμορφώθηκε με την υπ’ αριθμ. 1/2007 
απόφαση της Ολομέλειας του Πρωτοδικείου Θεσσαλο¬ 
νίκης και η οποία έχει ως εξής: 

ΤΡΟΠΟΠΟΙΕΙ και ΣΥΜΠΛΗΡΩΝΕΙ, ομόφωνα, τον ισχύ- 
οντα Κανονισμό Εσωτερικής Υπηρεσίας του Πρωτοδι¬ 
κείου Θεσσαλονίκης, ο οποίος διαμορφώνεται σε ενιαίο 
κείμενο και ισχύει πλέον από 16.9.2007, ως εξής: 

ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΠΡΩΤΟΔΙΚΕΙΟΥ 
ΘΕΣΣΑΛΟΝΙΚΗΣ 
ΜΕΡΟΣ ΠΡΩΤΟ: 

Άρθρο Ιο 

Η ολομέλεια του Πρωτοδικείου Θεσσαλονίκης αποτελεί- 
ται από όλους τους Προέδρους Πρωτοδικών, τους Πρωτό¬ 


δικες και τους δικαστικούς παρέδρους που υπηρετούν σ’ 
αυτό και προεδρεύεται από τον Πρόεδρο του Τριμελούς 
Συμβουλίου που διευθύνει το Πρωτοδικείο, αναπληρούμε- 
νο νομίμως σε περίπτωση κωλύματος ή απουσίας του. 

Στην ολομέλεια παρίσταται και ο Εισαγγελέας που 
διευθύνει την Εισαγγελία Πρωτοδικών Θεσσαλονίκης ή 
ο νόμιμος αναπληρωτής του, ο οποίος, αφού εκφράσει 
τη γνώμη του αποχωρεί. 

Άρθρο 2ο 

1. Την ολομέλεια συγκαλεί ο Πρόεδρος του Τριμελούς 
Συμβουλίου που διευθύνει το Πρωτοδικείο ή ο νόμιμος 
αναπληρωτής του. Η σύγκληση της ολομέλειας είναι 
υποχρεωτική όταν: α) ζητηθεί εγγράφως από είκοσι του¬ 
λάχιστον μέλη της, που κατά τον χρόνο της αίτησης συμ¬ 
μετέχουν σ’ αυτήν β) ζητηθεί από τον διευθύνοντα την 
Εισαγγελία Πρωτοδικών ή τον νόμιμο αναπληρωτή του 
για ζητήματα γενικότερου ενδιαφέροντος οργάνωσης 
και λειτουργίας του δικαστηρίου, γ)ασκηθεί προσφυγή 
από ένα μέλος της εναντίον πράξεως του Προέδρου του 
Τριμελούς Συμβουλίου που διευθύνει το Πρωτοδικείο. 

2. Σε περίπτωση που δεν συγκληθεί, η Ολομέλεια μέσα 
σε πέντε (5) ημέρες, εκείνος που ζήτησε τη σύγκληση 
της έχει δικαίωμα να συγκαλέσει την Ολομέλεια με 
αίτηση του, που γνωστοποιείται σε όλα τα μέλη της. 

Αρθρο 3ο 

1. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του Κανονισμού Πρωτοδικείου, 
β) η λήψη αποφάσεων για θέματα γενικότερου ενδιαφέ¬ 
ροντος, οργάνωσης και λειτουργίας του δικαστηρίου 

και απονομής της δικαιοσύνης, γ) η κατάρτιση των 
τμημάτων διακοπών, δ)η λήψη απόφασης ή η γνωμοδό¬ 
τηση για όσα θέματα έχουν υπαχθεί στην αρμοδιότητα 
της από τον κανονισμό ή από ειδικές διατάξεις. 

2. Η Ολομέλεια μπορεί να συγκληθεί για να ανταλ¬ 
λάξουν τα μέλη απόψεις σε διάφορα νομικά ζητήματα. 
Στην περίπτωση αυτή η σχετική απόφαση της Ολομέ¬ 
λειας γνωστοποιείται στο Υπουργείο Δικαιοσύνης και 
στον Αρειο Πάγο. Μπορεί μάλιστα αν το αποφασίσει να 
δημοσιεύσει την απόφαση της και σε νομικό περιοδικό. 
Τα πορίσματα των σχετικών συζητήσεων δεν δεσμεύουν 
τα δικαιοδοτικά όργανα του δικαστηρίου. 

Άρθρο 4ο 

Για τη νομότυπη σύγκληση της Ολομέλειας απαιτεί¬ 
ται η προηγούμενη έγγραφη πρόσκληση του Προέδρου 

Τριμελούς Συμβουλίου που διευθύνει το Πρωτοδικείο ή 
του νομίμου αναπληρωτού του, που απευθύνεται, ονο¬ 
μαστικά σε όλα τα μέλη της. 

Στην πρόσκληση αυτή αναγράφονται τα θέματα που 
θα αποτελέσουν αντικείμενο συζητήσεως. Θέμα μη εγ¬ 
γεγραμμένο στην πρόσκληση δεν μπορεί να συζητηθεί 
στην Ολομέλεια, εκτός αν σ’ αυτό υπάρχει ομόφωνη 
απόφαση των παρόντων μελών της. "Ομοια ακριβώς 
πρόσκληση αποστέλλεται και στον Εισαγγελέα Πρω¬ 
τοδικών. Σε καμιά περίπτωση δεν μπορεί να γίνει σύ¬ 
γκληση της Ολομέλειας για οποιοδήποτε γενικά θέμα 
αν δεν μεσολαβούν τουλάχιστο πέντε (5) ημέρες από 
τον χρόνο αποστολής της σχετικής πρόσκλησης στα 
μέλη της μέχρι την ημερομηνία της σύγκλησης της. Η 
συμμετοχή στις συνεδριάσεις και στις εργασίες της 
Ολομέλειας είναι υποχρεωτική. 

Άρθρο 5ο 

Η Ολομέλεια βρίσκεται σε απαρτία όταν είναι πα¬ 
ρόντα σ’ αυτήν, περισσότερα από τα μισό κατά τον 
χρόνο σύγκλησης μέλη της. Για την λήψη αποφάσεων 
η γνωμοδοτήσεων για θέματα τα οποία έχουν υπαχθεί 
στην αρμοδιότητα της Ολομέλειας από τον Κανονισμό 
ή από ειδικές διατάξεις αρκεί η παρουσία του ενός 
τρίτου των μελών της και αν υπερβαίνουν τους εκατόν 
πενήντα, αρκεί η παρουσία των πενήντα. 

Άρθρο 6ο 

Ο Πρόεδρος του Τριμελούς Συμβουλίου ή ο νόμιμος 
αναπληρωτής του διορίζει τον Εισηγητή του θέματος 
εκείνου για το οποίο καλείται η Ολομέλεια να πάρει 
σχετική απόφαση. Είναι δυνατό για το ίδιο θέμα να 
διορισθούν παράλληλα και περισσότεροι Εισηγητές, 
οι οποίοι μεταξύ τους μπορούν να κάνουν κατανομή 
εργασίας τους. Ο ορισμός του Εισηγητή ή Εισηγητών 
πρέπει να γίνει τουλάχιστο πριν από είκοσι (20) ημέρες 
από τον χρόνο ορισμού της ημέρας σύγκλησης της Ολο¬ 
μέλειας. Σε εξαιρετικές περιπτώσεις όπου το σχετικό 
θέμα δεν παρουσιάζει δυσκολίες αντιμετώπισης του 
ο διορισμός εισηγητή μπορεί να γίνει και πριν πέντε 
(5) ημέρες από την ημερομηνία σύγκλησης της Ολομέ¬ 
λειας. Με απόφαση της Ολομέλειας του Πρωτοδικείου 
μπορεί επίσης να διορισθεί ένας ή και περισσότεροι 
εισηγητές σε διάφορα θέματα που πρόκειται να την 
απασχολήσουν. 

Άρθρο 7ο 

Καθήκοντα Γραμματέα της Ολομέλειας ασκεί ο Γραμ- 
ματέας, Προϊστάμενος της Διεύθυνσης Γραμματείας 
του Πρωτοδικείου, αν δε δεν υπάρχει, απουσιάζει ή 
κωλύεται τον αναπληρώνει ένας από τους δικαστικούς 
γραμματείς του Πρωτοδικείου, ο οποίος όμως πρέπει να 
έχει τουλάχιστο δεκαπενταετή προηγουμένη υπηρεσία. 
Αυτός ορίζεται από τον Πρόεδρο Τριμελούς Συμβουλίου 
που διευθύνει το Πρωτοδικείο, ή τον νόμιμο αναπλη¬ 
ρωτή του. 

Άρθρο 8ο 

1. Οι αποφάσεις της Ολομέλειας λαμβάνονται με από¬ 
λυτη πλειοψηφία των παρόντων μελών της. Αν, για κά¬ 
ποιο θέμα σχηματισθούν περισσότερες από δυο γνώμες, 
επαναλαμβάνεται η ψηφοφορία για μια από τις δύο 
επικρατέστερες γνώμες. Οι αποφάσεις της ολομέλειας 
υπερισχύουν των αποφάσεων των άλλων οργάνων (Τρι¬ 


μελούς Συμβουλίου, Προέδρου Τριμελούς Συμβουλίου) 
του δικαστηρίου, για το ίδιο θέμα. Οι συνεδριάσεις της 
ολομέλειας δεν είναι δημόσιες, εκτός από εκείνες τις 
περιπτώσεις για τις οποίες από το νόμο γίνεται ειδική 
ρύθμιση. 

2. Οι δικονομικές διατάξεις που ρυθμίζουν τα σχετικά 
με τη διάσκεψη και την κατάρτιση των αποφάσεων 
των δικαστηρίων, εφαρμόζονται αναλόγως και στις 
αποφάσεις των Ολομελειών, όταν κρίνουν θέματα δι¬ 
οικητικής φύσεως. 

ΜΕΡΟΣ ΔΕΥΤΕΡΟ: 

ΟΡΓΑΝΩΣΗ ΚΑΙ ΑΕΙΤΟΥΡΓΙΑ ΤΟΥ ΠΡΩΤΟΔΙΚΕΙΟΥ 
ΚΕΦΑΛΑΙΟ ΠΡΩΤΟ 
ΠΟΛΥΜΕΛΕΣ ΠΡΩΤΟΔΙΚΕΙΟ 

Αρθρο 9ο 

Το Πολυμελές Πρωτοδικείο διαιρείται, για την εκδίκα¬ 
ση πολιτικών υποθέσεων που υπάγονται στην αρμοδι¬ 
ότητα του, σε δέκα πέντε (15) τμήματα, καθένα από τα 
οποία δικάζει τις πολιτικές υποθέσεις που έχουν αντι¬ 
κείμενο το αναφερόμενο παρακάτω σε κάθε επιμέρους 
τμήμα. Οι συνεδριάσεις κάθε τμήματος δεν μπορεί να 
υπερβαίνουν τις δύο (2) κάθε μήνα. 

Α' Τμήμα: Συνεδριάζει κάθε πρώτη και τρίτη ή πέμπτη 
ημέρα Δευτέρα της εβδομάδος κάθε μηνός, δικάζει δε 
τις υποθέσεις εφέσεων, εκτός αυτών που εκδικάζονται 
από τα Σ', Ζ' και Μ' Τμήματα του Πολυμελούς Πρωτο¬ 
δικείου. 

Β' Τμήμα: Συνεδριάζει κάθε πρώτη και τρίτη ή πέμπτη 
ημέρα Τρίτη της εβδομάδος κάθε μηνός, δικάζει δε τις 
υποθέσεις ενοχικού δικαίου, καθώς και τις διαφορές 
που πηγάζουν από τις διατάξεις της εκλογικής νομο¬ 
θεσίας. 

Γ' Τμήμα: Συνεδριάζει κάθε δεύτερη και τέταρτη 
ημέρα Δευτέρα της εβδομάδος κάθε μηνός, δικάζει δε 
υποθέσεις όμοιες με αυτές του Β' Τμήματος του Πολυ¬ 
μελούς Πρωτοδικείου. 

Δ' Τμήμα: Συνεδριάζει κάθε δεύτερη και τέταρτη 
ημέρα Τρίτη της εβδομάδος κάθε μηνός, δικάζει δε 
υποθέσεις όμοιες με αυτές των Β' και Γ' Τμημάτων του 
Πολυμελούς Πρωτοδικείου. 

Ε' Τμήμα: Συνεδριάζει κάθε πρώτη και τρίτη ή πέμπτη 
ημέρα Πέμπτη της εβδομάδος κάθε μηνός, δικάζει δε τις 
υποθέσεις: α) οικογενειακού δικαίου και β) της εκούσιας 
δικαιοδοσίας, εκτός από τις πτωχευτικές που υπάγονται 
στα Η' και Λ' Τμήματα του Πολυμελούς Πρωτοδικείου. 

Σ' Τμήμα: Συνεδριάζει κάθε δεύτερη και τέταρτη ημέ¬ 
ρα Πέμπτη της εβδομάδος κάθε μηνός, δικάζει δε τις 
υποθέσεις: α) κάθε είδους, εφόσον διάδικος είναι το 
Ελληνικό Δημόσιο ή Νομικό Πρόσωπο Δημοσίου Δικαίου 
Η' Δημόσια Επιχείρηση Κοινής Ωφελείας, β) καθορισμού 
οριστικής τιμής μονάδος αποζημιώσεως σε απαλλοτρι¬ 
ώσεις, και γ) εφέσεις κατά αποφάσεων Ειρηνοδικείου, 
εφόσον διάδικοι είναι ένα από τα παραπάνω υπό στοι¬ 
χείο α’ αναφερόμενα πρόσωπα. 

Ζ' Τμήμα: Συνεδριάζει κάθε πρώτη, τρίτη ή πέμπτη 
ημέρα Παρασκευή της εβδομάδος κάθε μηνός, δικάζει δε 
τις υποθέσεις: α) εμπραγμάτου δικαίου, β) κληρονομικού 
δικαίου, γ) εφέσεων κατά αποφάσεων ασφαλιστικών 
μέτρων νομής ή κατοχής του Ειρηνοδικείου, και δ) «κτη¬ 
ματολογίου», για τις οποίες αρμόδιο είναι το Πολυμελές 

Πρωτοδικείο, οι οποίες (υποθέσεις «κτηματολογίου») 
προσδιορίζονται κατά προτεραιότητα, ακόμη και ως 
υπεράριθμες, δηλαδή και πέραν του αριθμού των υπο¬ 
θέσεων που εγγράφονται προς εκδίκαση στα πινάκια, 
κατά τα οριζόμενα στο άρθρο 15 του κανονισμού, ειση¬ 
γητές δε για τις υποθέσεις αυτές ορίζονται ο τακτικός 
ή ο αναπληρωματικός κτηματολογικός δικαστής του 
Πρωτοδικείου. 

Η' Τμήμα: Συνεδριάζει κάθε δεύτερη και τέταρτη ημέ¬ 
ρα Παρασκευή της εβδομάδος κάθε μηνάς, δικάζει δε 
υποθέσεις: α) αναγκαστικής εκτελέσεως, β) εμπορικού 
δικαίου, γ) πνευματικής ιδιοκτησίας, δ) πτωχευτικού δι¬ 
καίου, ε) κοινοτικών σημάτων, για τις οποίες υφίσταται 
συντρέχουσα αρμοδιότητα του Πολυμελούς Πρωτοδικεί¬ 
ου, στ) των αναφερομένων στο άρθρο 9 του ν.2943/2001 
(διπλώματα ευρεσιτεχνίας κ.λπ.), για όσες από αυτές 
είναι καθ’ ύλην αρμόδιο το Πολυμελές Πρωτοδικείο, και 
ζ) εθνικών σημάτων, εφόσον υφίσταται συντρέχουσα 
καθ’ ύλην αρμοδιότητα του Πολυμελούς Πρωτοδικείου 
και κατά τόπον αρμόδιο είναι, σύμφωνα με το εσωτερικό 
δίκαιο, το Πρωτοδικείο Θεσσαλονίκης. 

Θ' Τμήμα: Συνεδριάζει κάθε δεύτερη και τέταρτη 
ημέρα Τετάρτη της εβδομάδος κάθε μηνάς, δικάζει δε 
υποθέσεις όμοιες με αυτές των Β', Γ' και Δ' Τμημάτων 
του Πολυμελούς Πρωτοδικείου. 

Γ Τμήμα: Συνεδριάζει κάθε πρώτη και τρίτη ή πέμπτη 
ημέρα Τρίτη της εβδομάδος κάθε μηνάς, δικάζει δε υπο¬ 
θέσεις όμοιες με αυτές των Β', Γ', Δ' και Θ' Τμημάτων 
του Πολυμελούς Πρωτοδικείου. 

Κ' Τμήμα: Συνεδριάζει κάθε δεύτερη και τέταρτη ημέ¬ 
ρα Τρίτη της εβδομάδος κάθε μηνάς, δικάζει δε υποθέ¬ 
σεις όμοιες με αυτές των Β', Γ', Δ', Θ' και Γ' Τμημάτων 
του Πολυμελούς Πρωτοδικείου. 

Λ' Τμήμα: Συνεδριάζει κάθε δεύτερη και τέταρτη 
ημέρα Δευτέρα της εβδομάδος κάθε μηνάς, δικάζει δε 
υποθέσεις όμοιες με αυτές του Η' Τμήματος του Πολυ¬ 
μελούς Πρωτοδικείου. 

Μ' Τμήμα: Συνεδριάζει κάθε πρώτη και τρίτη ή πέμπτη 
ημέρα Δευτέρα της εβδομάδος κάθε μηνάς, δικάζει δε 
τις υποθέσεις όμοιες με αυτές του Ζ' Τμήματος του Πο¬ 
λυμελούς Πρωτοδικείου, εξαιρουμένων των υποθέσεων 
«κτηματολογίου». 

Ν' Τμήμα: Συνεδριάζει κάθε πρώτη και τρίτη ή πέμπτη 
ημέρα Τετάρτη της εβδομάδος κάθε μηνάς, δικάζει δε 
υποθέσεις όμοιες με αυτές του Ε' Τμήματος του Πολυ¬ 
μελούς Πρωτοδικείου. 

Ξ' Τμήμα: Συνεδριάζει κάθε πρώτη και τρίτη ή πέμπτη 
ημέρα Δευτέρα της εβδομάδος κάθε μηνάς, δικάζει δε 
υποθέσεις όμοιες με αυτές του Α' Τμήματος». 

Άρθρο 10ο 

1. Κάθε άλλη υπόθεση που δεν μνημονεύεται ειδικά 
προηγούμενο άρθρο δικάζεται από τα τμήματα πρώτο, 
δεύτερο, τρίτο και τέταρτο. Κάθε αμφισβήτηση σχετικά 
με την υπαγωγή διαφοράς ή υπόθεσης σε ορισμένο πο¬ 
λιτικό τμήμα του Πρωτοδικείου πριν από εγγραφή τους 
στο σχετικό πινάκιο συγκεκριμένου τμήματος επιλύεται 
από τον Πρόεδρο του Τριμελούς Συμβουλίου που διευ¬ 
θύνει το Πρωτοδικείο ή τον νόμιμο αναπληρωτή του. 

2. Οι υποθέσεις που δικάζονται από περισσότερα του 
ενός Τμήματα κατανέμονται μεταξύ αυτών κατ’ ίσο αριθ¬ 
μό κατά την εγγραφή τους στο σχετικό πινάκιο. 


3. Οι υποθέσεις που εισάγονται για εκδίκαση, μετά την 
διεξαγωγή των: αποδείξεων δικάζονται από τα Τμήματα 
που είναι αρμόδια κατά τη φύση της υποθέσεως. 

Άρθρο 11ο 

1. Σε καθένα από τα ανωτέρω τμήματα προεδρεύει 
Πρόεδρος Πρωτοδικών, μπορεί δε καθήκοντα Προέδρου 
του Τμήματος να ασκήσει και ο αρχαιότερος Πρωτόδι¬ 
κης, που συμμετέχει σ αυτό, ο οποίος και νόμιμα ανα¬ 
πληρώνει τον Πρόεδρο του τμήματος. Για την άσκηση 
αυτών των καθηκόντων αρκεί προηγουμένη προφορική 
εντολή του προέδρου του Τμήματος ή του Προέδρου 
του Τριμελούς Συμβουλίου. Η σύνθεση των ανωτέρω 
τμημάτων σε δικαστές ορίζεται με απόφαση του Τριμε¬ 
λούς Συμβουλίου, πριν από την έναρξη του δικαστικού 
έτους. Κατά την διάρκεια του δικαστικού έτους, εφ’ 
όσον το επιβάλλουν ειδικές υπηρεσιακές ανάγκες, είναι 
δυνατή η μετακίνηση δικαστών από ένα τμήμα σε άλλο, 
με απόφαση του Τριμελούς Συμβουλίου. 

2. Σε καθένα από τα ανωτέρω Τμήματα του Πρωτοδι¬ 
κείου υπηρετούν υποχρεωτικά, οι μεν Πρόεδροι Πρωτο¬ 
δικών και οι Πρωτόδικες για χρονικό διάστημα δύο (2) 
συνεχών ετών τουλάχιστο, οι δε δικαστικοί πάρεδροι 
για χρονικό διάστημα ενός (1) έτους τουλάχιστο. 

3. Οι ημέρες και οι ώρες των προδιασκέψεων και δι¬ 
ασκέψεων στις διάφορες πολιτικές υποθέσεις των 
ανωτέρω Τμημάτων του Πολυμελούς Πρωτοδικείου 

πραγματοποιούνται συνήθως στις αντίστοιχες ημέρες 
των πολιτικών συνεδριάσεων των οικείων τμημάτων. 
Είναι, όμως, δυνατόν αυτές οι προδιασκέψεις και δια¬ 
σκέψεις των υποθέσεων να γίνουν και σε άλλες ημέ¬ 
ρες της εβδομάδας μετά από προηγουμένη σχετική 
άτυπη απόφαση του κάθε Προέδρου Πρωτοδικών του 
οικείου πολιτικού τμήματος, η οποία γνωστοποιείται 
στους δικαστές που ανήκουν δύνάμη αυτού. Η γνω¬ 
στοποίηση αυτή μπορεί να γίνει και προφορικά. 

ΚΕΦΑΛΑΙΟ ΔΕΥΤΕΡΟ 
ΜΟΝΟΜΕΛΕΣ ΠΡΩΤΟΔΙΚΕΙΟ 

Άρθρο 12ο 

Το Μονομελές Πρωτοδικείο για την εκδίκαση των 
πολιτικών υποθέσεων που υπάγονται στην αρμοδιό¬ 
τητα του, διαιρείται σε δεκατέσσερα (14) τμήματα. Το 
καθένα από αυτά δικάζει τις πολιτικές υποθέσεις που 
έχουν αντικείμενο το αναφερόμενο παρακάτω σε κάθε 
επιμέρους τμήμα: 

ΠΡΩΤΟ ΤΜΗΜΑ (ΕΝΟΧΙΚΟ): Συνεδριάζει κάθε εργάσιμη 
ημέρα της εβδομάδος, δικάζει δε υποθέσεις όμοιες με 
εκείνες που δικάζουν τα Β', Γ', Δ', Θ', Γ και Κ' Τμήματα 
του Πολυμελούς Πρωτοδικείου, που υπάγονται στην 
αρμοδιότητα του, και τηρούνται πινάκια Α', Β' και Γ'. Η 
εκδίκαση των υποθέσεων που εγγράφονται στο πινάκιο 
Α' γίνεται κάθε Δευτέρα, Τρίτη, Τετάρτη και Παρασκευή 
ημέρα της εβδομάδος, των υποθέσεων που εγγράφο- 
νται στο πινάκιο Β' κάθε Τρίτη και Παρασκευή ημέρα 
της εβδομάδος και των υποθέσεων που εγγράφονται 
στο πινάκιο Γ' κάθε Δευτέρα, Τετάρτη, Πέμπτη και Πα¬ 
ρασκευή. 

ΔΕΥΤΕΡΟ ΤΜΗΜΑ (ΕΜΠΡΑΓΜΑΤΟ): Συνεδριάζει ημέρα 
Πέμπτη κάθε εβδομάδος, δικάζει δε υποθέσεις όμοιες με 
εκείνες που δικάζουν τα Ζ' και Μ' Τμήματα του Πολυμε¬ 
λούς Πρωτοδικείου, που υπάγονται στην αρμοδιότητα 

του, πλην των υποθέσεων «κτηματολογίου», οι οποίες 
δικάζονται από το ΕΝΔΕΚΑΤΟ ΤΜΗΜΑ (ΚΤΗΜΑΤΟΛΟ¬ 
ΓΙΟΥ), και τηρούνται πινάκια Α' και Β'. Η εκδίκαση των 
υποθέσεων που εγγράφονται στο πινάκιο Α' γίνεται 
κάθε Πέμπτη ημέρα της εβδομάδος, ενώ των υποθέσεων 
που εγγράφονται στο πινάκιο Β' τη δεύτερη και τέταρτη 
Πέμπτη ημέρα της εβδομάδος κάθε μηνάς. 

ΤΡΙΤΟ ΤΜΗΜΑ (ΑΝΑΚΟΠΩΝ ΤΑΚΤΙΚΗΣ ΔΙΑΔΙΚΑΣΙΑΣ): 
Συνεδριάζει κάθε Δευτέρα και Τετάρτη ημέρες της 
εβδομάδος. Δικάζει υποθέσεις ανακοπών, της τακτικής 
διαδικασίας, κατά αναγκαστικής εκτέλεσης, καθώς και 
όλες τις ανακοπές που ασκούνται κατά πίνακα κατά¬ 
ταξης, σύμφωνα με τη διάταξη του άρθρου 979 του 
Κ.Πολ.Δ., ανεξάρτητα από το αν είναι ή όχι διάδικος το 
Ελληνικό Δημόσιο, Νομικά Πρόσωπα Δημοσίου Δικαί¬ 
ου ή άλλα νομικά πρόσωπα του ευρύτερος δημόσιου 
τομέα, οι άλλες υποθέσεις των οποίων δικάζονται από 
το ΠΕΜΠΤΟ ΤΜΗΜΑ του Μονομελούς Πρωτοδικείου, 
τηρείται δε πινάκιο υπό στοιχείο Β'. 

ΤΕΤΑΡΤΟ ΤΜΗΜΑ (ΕΜΠΟΡΙΚΟ): Συνεδριάζει κάθε Τρί¬ 
τη ημέρα της εβδομάδος. Δικάζει υποθέσεις εμπορικού 
δικαίου, καθώς και όμοιες με εκείνες που δικάζει το 
ΠΡΩΤΟ ΤΜΗΜΑ (ΕΝΟΧΙΚΟ). Τηρείται πινάκιο υπό στοι¬ 
χείο Γ, τις υποθέσεις του οποίου δικάζουν οι δικαστές 
που υπηρετούν στα Η' και Α' Τμήματα του Πολυμελούς 
Πρωτοδικείου. 

ΠΕΜΠΤΟ ΤΜΗΜΑ (ΔΗΜΟΣΙΟΥ): Συνεδριάζει την πρώτη 
Παρασκευή ημέρα της εβδομάδος κάθε μηνάς, καθώς 
και την πρώτη και τρίτη Πέμπτη ημέρα της εβδομάδος 
κάθε μηνάς. Δικάζει υποθέσεις όμοιες με εκείνες που 
δικάζει το Σ' Τμήμα του Πολυμελούς Πρωτοδικείου, που 
υπάγονται στην αρμοδιότητα του. Τηρείται πινάκιο υπό 
στοιχείο Ε', τις υποθέσεις του οποίου δικάζουν οι δι¬ 
καστές που υπηρετούν στο Σ' Τμήμα του Πολυμελούς 
Πρωτοδικείου. 

ΕΚΤΟ ΤΜΗΜΑ (ΔΙΑΦΟΡΩΝ ΓΙΑ ΖΗΜΙΕΣ ΑΠΟ ΑΥΤΟΚΙ¬ 
ΝΗΤΟ, ΚΑΘΩΣ ΚΑΙ ΑΠΟ ΤΗ ΣΥΜΒΑΣΗ ΑΣΦΑΛΙΣΗΣ ΤΟΥ): 
Συνεδριάζει κάθε εργάσιμη ημέρα, δικάζει τις υποθέσεις 
που αναφέρονται στις διατάξεις του άρθρου 681 Α του 
Κ.Πολ.Δ., τηρούνται δε πινάκια Α' και Β'. Η εκδίκαση των 
υποθέσεων που εγγράφονται στο πινάκιο Α' να γίνεται 
κάθε εργάσιμη ημέρα της εβδομάδος (Δευτέρα, Τρίτη, 
Τετάρτη, Πέμπτη και Παρασκευή), ενώ των υποθέσεων 
που εγγράφονται στο πινάκιο Β' κάθε Τρίτη ημέρα της 
εβδομάδος. 

ΕΒΔΟΜΟ ΤΜΗΜΑ (ΔΙΑΦΟΡΩΝ ΠΟΥ ΑΦΟΡΟΥΝ ΔΙ¬ 
ΑΤΡΟΦΗ ΚΑΙ ΕΠΙΜΕΛΕΙΑ ΤΕΚΝΩΝ): Συνεδριάζει κάθε 
Δευτέρα και Τετάρτη ημέρες της εβδομάδος, δικάζει 
τις υποθέσεις που αναφέρονται στις διατάξεις του άρ¬ 
θρου 681 Β του Κ.Πολ.Δ., τηρούνται δε πινάκια Α' και 
Β'. Η εκδίκαση των υποθέσεων που εγγράφονται στο 
πινάκιο Α' γίνεται κάθε Δευτέρα και Τετάρτη ημέρες 
της εβδομάδος, ενώ των υποθέσεων που εγγράφονται 
στο πινάκιο Β' μόνο κάθε Δευτέρα και Τετάρτη ημέρες 
της εβδομάδος. 

ΟΓΔΟΟ ΤΜΗΜΑ (ΕΡΓΑΤΙΚΩΝ ΔΙΑΦΟΡΩΝ ΚΑΙ ΔΙΑΦΟ¬ 
ΡΩΝ ΑΠΟ ΑΜΟΙΒΕΣ ΠΑ ΤΗΝ ΠΑΡΟΧΗ ΕΡΓΑΣΙΑΣ): Συνε¬ 
δριάζει κάθε Δευτέρα, Τρίτη, Τετάρτη και Παρασκευή 
ημέρες της εβδομάδος, δικάζει τις υποθέσεις που ανα- 
φέρονται στις διατάξεις των άρθρων 663 και επ. του 
Κ.Πολ,Δ. (εργατικές διαφορές) και των άρθρων 677 και 
επ. του Κ.ΠολΔ. (διαφορές από αμοιβές για την παροχή 
εργασίας), τηρούνται δε πινάκια Α' και Β'. Η εκδίκαση 


των υποθέσεων που εγγράφονται στο πινάκιο Α' γίνεται 
κάθε Δευτέρα, Τρίτη, Τετάρτη και Παρασκευή ημέρες 
της εβδομάδος, ενώ των υποθέσεων που εγγράφονται 
στο πινάκιο Β' κάθε Τετάρτη ημέρα της εβδομάδος. 

ΕΝΑΤΟ ΤΜΗΜΑ (ΔΙΑΦΟΡΩΝ ΑΠΟ ΠΙΣΤΩΤΙΚΟΥΣ ΤΙΤ¬ 
ΛΟΥΣ, ΜΙΣΘΩΤΙΚΩΝ ΔΙΑΦΟΡΩΝ ΚΑΙ ΔΙΑΦΟΡΩΝ ΜΕΤΑ¬ 
ΞΥ ΙΔΙΟΚΤΗΤΩΝ ΚΑΙ ΔΙΑΧΕΙΡΙΣΤΩΝ ΙΔΙΟΚΤΗΣΙΑΣ ΚΑΤ’ 
ΟΡΟΦΟΥΣ): Συνεδριάζει κάθε Δευτέρα, Τετάρτη, Πέμπτη 
και Παρασκευή ημέρες της εβδομάδος. Δικάζει τις υπο¬ 
θέσεις που αναφέρονται στις διατάξεις των άρθρων 
635 και επ. του Κ.Πολ.Δ. (διαφορές από πιστωτικούς 
τίτλους), καθώς και τις διαφορές των άρθρων 647 και επ. 
του Κ.ΠολΔ. (μισθωτικές διαφορές και διαφορές μεταξύ 
ιδιοκτητών και διαχειριστών ιδιοκτησίας κατ’ ορόφους), 
τηρούνται δε εκθέματα Α', Β', Ε' και Ζ'. Στα εκθέματα 
Α' και Β' εγγράφονται προς εκδίκαση υποθέσεις που 
αφορούν μισθωτικές διαφορές και διαφορές μεταξύ 
ιδιοκτητών και διαχειριστών ιδιοκτησίας κατ’ ορόφους, 
ενώ στα εκθέματα Ε' και Ζ' υποθέσεις που αφορούν 
διαφορές από πιστωτικούς τίτλους. Η εκδίκαση των 
υποθέσεων που εγγράφονται στα Α' και Β' εκθέματα 
γίνεται κάθε Δευτέρα και Πέμπτη ημέρες της εβδομά¬ 
δος, η εκδίκαση των υποθέσεων που εγγράφονται στο 
έκθεμα Ε' γίνεται κάθε πρώτη, δεύτερη και τρίτη Πέμπτη 
ημέρα της εβδομάδος κάθε μηνάς, ενώ η εκδίκαση των 
υποθέσεων που εγγράφονται στο έκθεμα Ζ' γίνεται 
κάθε Τετάρτη και Παρασκευή ημέρες της εβδομάδος. 

ΔΕΚΑΤΟ ΤΜΗΜΑ (ΑΠΑΛΛΟΤΡΙΩΣΕΩΝ): Συνεδριάζει 
κάθε Τρίτη ημέρα της εβδομάδος, δικάζει αιτήσεις κα¬ 
θορισμού προσωρινής τιμής μονάδος αποζημιώσεως 
από αναγκαστική απαλλοτρίωση ακινήτων, αναγνώρισης 
δικαιούχων καταβολής αποζημιώσεως από αναγκαστική 
απαλλοτρίωση, που έχει καθοριστεί, καθώς και αποβο¬ 
λής από ακίνητα που έχουν απαλλοτριωθεί αναγκαστι¬ 
κά, τηρείται δε έκθεμα υπό στοιχείο Α'. 

ΕΝΔΕΚΑΤΟ ΤΜΗΜΑ (ΚΤΗΜΑΤΟΛΟΓΙΟΥ): Συνεδριάζει 
τη δεύτερη και τέταρτη Πέμπτη ημέρα της εβδομάδος 
κάθε μηνάς, δικάζει δε τις υποθέσεις «κτηματολογίου», 
της τακτικής διαδικασίας, που υπάγονται στην αρμο¬ 
διότητα του, οι οποίες εκδικάζονται από τον τακτικό 
ή αναπληρωματικό κτηματολογικό δικαστή του Πρω¬ 
τοδικείου. 

ΔΩΔΕΚΑΤΟ ΤΜΗΜΑ (ΕΚΟΥΣΙΑΣ ΔΙΚΑΙΟΔΟΣΙΑΣ): Συ¬ 
νεδριάζει κάθε εργάσιμη ημέρα της εβδομάδος, δικάζει 
τις υποθέσεις της εκούσιας δικαιοδοσίας που υπάγονται 
στην αρμοδιότητα του, τηρούνται δε πινάκια Α', Β', Δ', 
Ε' και Κ'. Στο πινάκιο Α' εγγράφονται προς εκδίκαση 
υποθέσεις που δεν εγγράφονται στα υπόλοιπα πινάκια 
(Β', Δ', Ε' και Κ'), στο πινάκιο Β' οι υποθέσεις συναινε¬ 
τικών διαζυγίων, στο πινάκιο Δ' οι υποθέσεις δημοσί¬ 
ευσης ιδιόγραφης διαθήκης και κήρυξης αυτής κύριας, 
στο πινάκιο Ε' οι υποθέσεις που αφορούν γενικά τη 
δικαστική συμπαράσταση, το διορισμό επιτρόπου, την 
παροχή άδειας του δικαστηρίου για διενέργεια πράξεων 
για λογαριασμό ανηλίκου, καθώς και την παροχή άδειας 
του δικαστηρίου για την τέλεση γάμου ανηλίκου, στο 
πινάκιο δε Κ' οι υποθέσεις «κτηματολογίου», που εκδικά- 
ζονται κατά τη διαδικασία της εκούσιας δικαιοδοσίας. Η 
εκδίκαση των υποθέσεων του πινακίου Α' γίνεται κάθε 
Παρασκευή ημέρα της εβδομάδος, καθώς και τη δεύ¬ 
τερη και τέταρτη Τρίτη ημέρα κάθε μηνάς. Η εκδίκαση 
των υποθέσεων του πινακίου Β' γίνεται κάθε Δευτέρα, 

Τετάρτη και Πέμπτη ημέρες της εβδομάδος. Κατά τις 
ημέρες Δευτέρα και Πέμπτη εκδικάζονται υποθέσεις που 
αφορούν την πρώτη συνεδρίαση συναινετικών διαζυγίων 
ενώ κατά την ημέρα Τετάρτη της εβδομάδος εκδικάζο- 
νται υποθέσεις που αφορούν τη δεύτερη συνεδρίαση 
συναινετικών διαζυγίων. Η εκδίκαση των υποθέσεων 
του πινακίου Δ' γίνεται κάθε Παρασκευή ημέρα της 
εβδομάδος. Η εκδίκαση των υποθέσεων του πινακίου 
Ε' γίνεται την πρώτη Τρίτη ημέρα της εβδομάδος κάθε 
μηνάς, καθώς και την πρώτη και τρίτη Πέμπτη ημέρα 
της εβδομάδος κάθε μηνάς. Η εκδίκαση των υποθέσε¬ 
ων του πινακίου Κ' γίνεται την τρίτη Τρίτη ημέρα της 
εβδομάδος κάθε μηνάς, καθώς και την τέταρτη Πέμπτη 
ημέρα της εβδομάδος κάθε μηνάς, οι υποθέσεις του 
οποίου εκδικάζονται από τον τακτικό ή αναπληρωματικό 
κτηματολογικό δικαστή του Πρωτοδικείου. 

ΔΕΚΑΤΟ ΤΡΙΤΟ (ΑΣΦΑΛΙΣΤΙΚΩΝ ΜΕΤΡΩΝ): Συνεδρι¬ 
άζει κάθε εργάσιμη ημέρα της εβδομάδος. Δικάζει τις 
υποθέσεις που εκδικάζονται κατά τη διαδικασία των 
ασφαλιστικών μέτρων, τηρούνται εκθέματα Α', Β', Γ', Δ' 
και Ε', η εκδίκαση δε των υποθέσεων που εγγράφονται 
σ’ αυτά (εκθέματα) γίνεται κάθε εργάσιμη ημέρα της 
εβδομάδος (Δευτέρα, Τρίτη, Τετάρτη, Πέμπτη και Παρα¬ 
σκευή). Οι υποθέσεις που εγγράφονται στο Α' έκθεμα 
εκδικάζονται από τον δικαστή που κληρώνεται, σύμφωνα 
με το νόμο, τακτικός ή αναπληρωματικός για την εκ¬ 
δίκαση τους. Στο έκθεμα Α' κατά τις ημέρες Δευτέρα, 
Τρίτη, Τετάρτη και Πέμπτη κάθε εβδομάδος εγγρά- 
φονται υποθέσεις γενικού αντικειμένου ασφαλιστικών 
μέτρων, ενώ την Παρασκευή ημέρα κάθε εβδομάδος 
εγγράφονται μόνο υποθέσεις που αφορούν αιτήσεις 
και ανακοπές για διόρθωση κατασχετήριας εκθέσεως, 
περιλήψεως κατασχετήριας εκθέσεως και αναστολής 
πλειστηριασμού. Στα εκθέματα Β', Δ' και Ε' εγγράφονται 
υποθέσεις που αφορούν αποκλειστικά και μόνο υποθέ¬ 
σεις εγγραφής συναινετικής προσημειώσεως υποθήκης 
ή συναινετικής εξάλειψης προσημειώσεως υποθήκης και 
εκδικάζονται από τον εκάστοτε πρόεδρο υπηρεσίας και 
τους αναπληρωματικούς δικαστές που ορίζονται από 
τον Πρόεδρο του Τριμελούς Συμβουλίου Διεύθυνσης 
του Πρωτοδικείου ή το νόμιμο αναπληρωτή του. Στο 
έκθεμα Γ' εγγράφονται υποθέσεις που αφορούν απο¬ 
κλειστικά και μόνο υποθέσεις παροχής νομικής βοήθειας 
σε πολίτες χαμηλού εισοδήματος, καθώς και αντιρρή¬ 
σεις οφειλετών για την προσωπική κράτηση τους και 
εκδικάζονται από τον εκάστοτε πρόεδρο υπηρεσίας, 
που επίσης ορίζεται από τον Πρόεδρο του Τριμελούς 
Συμβουλίου Διεύθυνσης του Πρωτοδικείου ή το νόμιμο 
αναπληρωτή του. 

ΔΕΚΑΤΟ ΤΕΤΑΡΤΟ (ΣΗΜΑΤΩΝ): Συνεδριάζει την πρώ¬ 
τη και τρίτη Παρασκευή ημέρα της εβδομάδος κάθε 
μηνάς. Δικάζει πς υποθέσεις των κοινοτικών σημάτων, 
τις υποθέσεις που αφορούν *ι διπλώματα ευρεσιτεχνί¬ 
ας κ.λπ., για τις οποίες έχει καθ’ ύλην και κατά τόπον 
αρμοδιότητα, αντιστοίχως σύμφωνα με τα άρθρα 7 και 
9 του ν. 2943/2001, καθώς και υποθέσεις που αφορούν 
εθνικά σήματα και υπάγονται, σύμφωνα με το εσωτερικό 
δίκαιο, στην αρμοδιότητα του, τηρείται πινάκιο Δ' οι 
υποθέσεις του οποίου εκδικάζονται από τους δικαστές 
που υπηρετούν στα Η' και Α' Τμήματα του Πολυμελούς 
Πρωτοδικείου. 


Άρθρο 13ο 

1. Κάθε άλλη υπόθεση που δεν μνημονεύεται ειδικά 
στο προηγούμενο άρθρο δικάζεται από τα τμήματα, 
πρώτο, δεύτερο, τρίτο και τέταρτο. Κάθε αμφισβήτη¬ 
ση σχετικά με την υπαγωγή διαφοράς ή υπόθεσης σε 
ορισμένο από τα εις το προηγούμενο άρθρο τμήματα 
πριν από την εγγραφή της στο σχετικό πινάκιο ή προσ¬ 
διορισμό της επιλύεται από τον Πρόεδρο του Τριμελούς 
Συμβουλίου ή τον νόμιμο αναπληρωτή του. 

2. Κατά την κατανομή των υποθέσεων στα παραπάνω 
τμήματα, που δικάζουν όμοιες υποθέσεις, επιδιώκεται 
να τηρείται, κατά το δυνατόν, η αρχή του ίσου αριθμού 
υποθέσεων. 

3. Η σύνθεση των ανωτέρω Τμημάτων του Μονομε¬ 
λούς Πρωτοδικείου σε δικαστές ορίζεται με απόφαση 
Τριμελούς Συμβουλίου πριν από την έναρξη δικαστικού 
έτους. Κατά τη διάρκεια του δικαστικού έτους εφ’ όσον 
το επιβάλλουν ειδικές υπηρεσιακές ανάγκες, είναι δυ¬ 
νατή η μετακίνηση δικαστών από ένα τμήμα σε άλλο, 
με απόφαση του Τριμελούς Συμβουλίου. 

4. Οι Πρωτόδικες που τοποθετούνται σε ένα από 1°, 2°, 
3°, 4°, 5°, 6°, 7°, 8°, 9°, 10° και 14° τμήματα του Μονομελούς, 
Πρωτοδικείου υπηρετούν υποχρεωτικά σ’ αυτά χρονικό 
διάστημα τουλάχιστον δύο (2) συνεχών ετών οι δε πά- 
ρεδροι, τυχόν τοποθετούμενοι, για χρονικό: διάστημα 
ενός (1) έτους τουλάχιστο. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΣΥΝΕΔΡΙΑΣΕΩΣ ΚΑΙ ΑΡΙΘΜΟΣ 
ΠΡΟΣΔΙΟΡΙΖΟΜΕΝΩΝ ΥΠΟΘΕΣΕΩΝ ΤΩΝ ΤΜΗΜΑΤΩΝ 
ΠΟΛΙΤΙΚΩΝ ΥΠΟΘΕΣΕΩΝ 
Άρθρο 14ο 

Η ώρα έναρξης της συνεδρίασης των αναφερομένων 
στα άρθρα 9 και 12 του παρόντος κανονισμού Τμημά¬ 
των του Πολυμελούς και του Μονομελούς Πρωτοδικείου 
ορίζεται ως ακολούθως: 

1. Η συνεδρίαση όλων Τμημάτων του Πολυμελούς 

Πρωτοδικείου αρχίζει την 9:00 προμεσημβρινή ώρα, 

πλην του Ξ' Τμήματος, η συνεδρίαση του οποίου αρχίζει 
την 12:00 μεσημβρινή ώρα. 

2. Η συνεδρίαση των ΠΡΩΤΟΥ, ΔΕΥΤΕΡΟΥ, ΤΡΙΤΟΥ, 
ΤΕΤΑΡΤΟΥ, ΠΕΜΠΤΟΥ, ΕΝΔΕΚΑΤΟΥ ΚΑΙ ΔΕΚΑΤΟΥ ΤΕ¬ 
ΤΑΡΤΟΥ ΤΜΗΜΑΤΩΝ του Μονομελούς Πρωτοδικείου 
αρχίζει την 10.00 προμεσημβρινή ώρα. 

3. Η συνεδρίαση των ΕΚΤΟΥ, ΕΒΔΟΜΟΥ, ΟΓΔΟΟΥ, 
ΕΝΑΤΟΥ ΚΑΙ ΔΕΚΑΤΟΥ ΤΜΗΜΑΤΩΝ του Μονομελούς 
Πρωτοδικείου αρχίζει την 9:00 προμεσημβρινή ώρα. 

4. Η συνεδρίαση του ΔΩΔΕΚΑΤΟΥ ΤΜΗΜΑΤΟΣ του 
Μονομελούς Πρωτοδικείου αρχίζει όσον αφορά τα πι¬ 
νάκια Α', Δ', Ε' και Κ', καθώς και το πινάκιο Β' κάθε 
Τετάρτη ημέρα της εβδομάδος (δεύτερη συνεδρίαση 
συναινετικών διαζυγίων), την 11:00 προμεσημβρινή ώρα, 
όσον αφορά δε το πινάκιο Β' κάθε Δευτέρα και Πέμπτη 
ημέρα της εβδομάδος (πρώτη συνεδρίαση συναινετικών 
διαζυγίων) την 13:00 μεταμεσημβρινή ώρα. 

5. Η συνεδρίαση του ΔΕΚΑΤΟΥ ΤΡΙΤΟΥ ΤΜΗΜΑΤΟΣ 
του Μονομελούς Πρωτοδικείου αρχίζει όσον αφορά το 
έκθεμα Α' την 9:30 προμεσημβρινή ώρα, όσον αφορά τα 
εκθέματα Β', Δ' και Ε' αρχίζει την 9:00 προμεσημβρινή 
ώρα και λήγει την 12:00 μεσημβρινή ώρα, όσον αφορά 
δε το έκθεμα Γ' αρχίζει την 09.00 πρωινή ώρα και λήγει 
την 14:00 μεταμεσημβρινή ώρα. 

Αρθρο 15ο 

1. Ο αριθμός των υποθέσεων που εγγράφονται στο 
οικείο πινάκιο κάθε δικασίμου των προαναφερομένων 
Τμημάτων του Πολυμελούς Πρωτοδικείου προς εκδί¬ 
καση δεν πρέπει να υπερβαίνει: α) Για καθένα από τα 
Α' και Ξ' Τμήματα τις σαράντα (40) υποθέσεις, β) για 
καθένα από τα Β', Γ', Δ', Σ', Ζ', Θ', Γ, Κ' και Μ' Τμήματα 
τις είκοσι (20) υποθέσεις, γ) για καθένα από τα Ε' και 
Ν' Τμήματα τις πενήντα πέντε (55) υποθέσεις της τα¬ 
κτικής διαδικασίας και των ειδικών διαδικασιών και τις 
είκοσι (20) υποθέσεις της εκούσιας δικαιοδοσίας, και 
δ) για καθένα από τα Η' και Λ' Τμήματα τις είκοσι (20) 
υποθέσεις της τακτικής διαδικασίας και τις είκοσι (20) 
υποθέσεις της εκούσιας δικαιοδοσίας, χωρίς να υπο¬ 
λογίζονται οι οίκοθεν, με πρόταση του Εισηγητή των 
Πτωχεύσεων, εισαγόμενες, οι οποίες προσδιορίζονται 
απεριορίστως. Σημειώνεται ότι οι υποθέσεις «κτηματο¬ 
λογίου», που εκδικάζονται από το Ζ' Τμήμα, όπως ήδη 
αναφέρεται στο άρθρο 9 του παρόντος κανονισμού, 
προσδιορίζονται κατά προτεραιότητα, ακόμη και ως 
υπεράριθμες, δηλαδή και πέραν του ως άνω αριθμού 
των είκοσι (20) υποθέσεων. 

2. Ο αριθμός των υποθέσεων που εγγράφονται στο 
οικείο πινάκιο κάθε δικασίμου των Τμημάτων του Μο¬ 
νομελούς Πρωτοδικείου προς εκδίκαση δεν υπερβαίνει: 
α) Για καθένα από τα Α', Β' και Γ' πινάκια του ΠΡΩΤΟΥ 
ΤΜΗΜΑΤΟΣ, για καθένα από τα Α' και Β' πινάκια του 
ΔΕΥΤΕΡΟΥ ΤΜΗΜΑΤΟΣ, για το πινάκιο Γ' του ΤΕΤΑΡΤΟΥ 
ΤΜΗΜΑΤΟΣ, καθώς και για το πινάκιο Δ' του ΔΕΚΑΤΟΥ 
ΤΕΤΑΡΤΟΥ ΤΜΗΜΑΤΟΣ τις δώδεκα (12) υποθέσεις, β) 
για το πινάκιο Ε' του ΠΕΜΠΤΟΥ ΤΜΗΜΑΤΟΣ, καθώς για 
καθένα από τα πινάκια Α' και Β' πινάκια του ΟΓΔΟΟΥ 
ΤΜΗΜΑΤΟΣ τις δεκατρείς (13) υποθέσεις, γ) για καθένα 
από τα Α' και Β' πινάκια του ΕΚΤΟΥ ΤΜΗΜΑΤΟΣ τις 
δεκαέξι (16) υποθέσεις, δ) για καθένα από τα πινάκια 
Α' και Β' πινάκια του ΕΒΔΟΜΟΥ ΤΜΗΜΑΤΟΣ, για το 
πινάκιο Κ' του ΕΝΔΕΚΑΤΟΥ ΤΜΗΜΑΤΟΣ, καθώς και 
για καθένα από τα πινάκια Δ' και Κ' του ΔΩΔΕΚΑΤΟΥ 
ΤΜΗΜΑΤΟΣ τις δεκαπέντε (15) υποθέσεις, ε) για καθένα 
από τα Α' και Β' εκθέματα του ΕΝΑΤΟΥ ΤΜΗΜΑΤΟΣ τις 
σαράντα (40) υποθέσεις, από τις οποίες τριάντα τρεις 
(33) υποθέσεις μισθωτικών διαφορών και επτά (7) υπο¬ 
θέσεις διαφορών μεταξύ ιδιοκτητών και διαχειριστών 
ιδιοκτησίας κατ’ ορόφους, στ) για καθένα από τα Ε' 
και Ζ' εκθέματα του ΕΝΑΤΟΥ ΤΜΗΜΑΤΟΣ τις είκοσι 
πέντε (25) υποθέσεις, ζ) για το έκθεμα Α' του ΔΕΚΑ¬ 
ΤΟΥ ΤΜΗΜΑΤΟΣ τις δεκαεπτά (17) υποθέσεις, η) για το 
πινάκιο Α' του ΔΩΔΕΚΑΤΟΥ ΤΜΗΜΑΤΟΣ τις τριάντα 
(30) υποθέσεις, θ) για το πινάκιο Ε' της πρώτης Τρίτης 
ημέρας της εβδομάδος κάθε μηνός του ΔΩΔΕΚΑΤΟΥ 
ΤΜΗΜΑΤΟΣ τις είκοσι (20) υποθέσεις, ι) για το πινάκιο Ε' 
κάθε πρώτης και τρίτης ημέρας Πέμπτης της εβδομάδος 
του ΔΩΔΕΚΑΤΟΥ ΤΜΗΜΑΤΟΣ κάθε μηνός τις σαράντα 
(40) υποθέσεις, και ια) για το έκθεμα Α' του ΔΕΚΑΤΟΥ 
ΤΡΙΤΟΥ ΤΜΗΜΑΤΟΣ κάθε Δευτέρα, Τρίτη, Τετάρτη και 
Πέμπτη ημέρες της εβδομάδος τις είκοσι πέντε (25) 
υποθέσεις ανά συνεδρίαση. 

3. Ο αριθμός των υποθέσεων που εγγράφονται στο 
πινάκιο Β' του ΤΡΙΤΟΥ ΤΜΗΜΑΤΟΣ, στο πινάκιο Β' του 
ΔΩΔΕΚΑΤΟΥ ΤΜΗΜΑΤΟΣ, καθώς και στο έκθεμα Α' 
κάθε Παρασκευής ημέρας της εβδομάδος του ΔΕΚΑΤΟΥ 
ΤΡΙΤΟΥ ΤΜΗΜΑΤΟΣ είναι απεριόριστος. Σε περίπτωση 
που οι υποθέσεις που εγγράφονται στο πινάκιο Β' του 


ΤΡΙΤΟΥ ΤΜΗΜΑΤΟΣ υπερβαίνουν τις δεκαπέντε (15) ορί¬ 
ζεται και δεύτερος δικαστής για την εκδίκαση τους, το 
ίδιο δε γίνεται και όταν στο πινάκιο Β' κάθε Τετάρτης 
ημέρας της εβδομάδος του ΔΩΔΕΚΑΤΟΥ ΤΜΗΜΑΤΟΣ 
οι υποθέσεις που εγγράφονται υπερβαίνουν τις πενήντα 
(50). Επίσης, σε περίπτωση που οι υποθέσεις που εγ- 
γράφονται στο έκθεμα Α' κάθε Παρασκευής ημέρας της 
εβδομάδος του ΔΕΚΑΤΟΥ ΤΡΙΤΟΥ ΤΜΗΜΑΤΟΣ υπερβαί¬ 
νουν τις τριάντα (30) οι πλέον του αριθμού των είκοσι 
πέντε (25) πρώτων προσδιορισμένων υποθέσεων ανα¬ 
τίθενται προς εκδίκαση στον αναπληρωματικό δικαστή, 
που κληρώνεται για εκδίκαση υποθέσεων ασφαλιστικών 
μέτρων την αντίστοιχη ημέρα. 

Αρθρο 16ο 

1. Οι αρμόδιοι Γραμματείς προσδιορισμού των οικείων 
ως άνω Τμημάτων του Πρωτοδικείου θα προσδιορίζουν 
εις τα ανωτέρω Πολιτικά Τμήματα μόνο το συνολικό 
ποσοστό των 80% των υποθέσεων εκείνων που πρέπει 
να είναι γραμμένες στο σχετικό πινάκιο η που πρέπει 
να προσδιορίζονται. Το υπόλοιπο ποσοστό των 20% 
των ιδίων υποθέσεων θα προσδιορίζεται πάντοτε από 
τον Πρόεδρο του Τριμελούς Συμβουλίου ή τον νόμιμο 
αναπληρωτή του και έτσι δεν θα υπάρξει υπέρβαση του 
συνοδικού αριθμού των εγγεγραμμένων υποθέσεων της 
συγκεκριμένης δικασίμου. 

2. Ο Πρόεδρος του Τριμελούς Συμβουλίου ή ο νόμιμος 
αναπληρωτής του αποφαίνεται για τις αιτήσεις κατά 
προτίμηση προσδιορισμού συζήτησης υπόθεσης σε σύ¬ 
ντομη δικάσιμο. Οι κατά προτίμηση προσδιοριζόμενες 
υποθέσεις δεν θα υπερβαίνουν τον αριθμό που έχει κα- 
θορισθεί ως άνω από τον κανονισμό του δικαστηρίου. 

3. Ο Πρόεδρος του Τριμελούς Συμβουλίου ή ο νόμιμος 
αναπληρωτής του δικαιούται ακόμη να προσδιορίζει 
κατά τη διάρκεια του δικαστικού έτους σε επείγουσες 
περιπτώσεις συζητήσεις υποθέσεων καθ’ υπέρβαση του 
άνω αριθμού, που καθορίζεται από τον παρόντα κανονι¬ 
σμό ή την ολομέλεια του Πρωτοδικείου και σε ποσοστό 
που δεν θα υπερβαίνει το 10% του αριθμού αυτού. 

Αρθρο 16Α 

Σε περίπτωση που τυχόν σε κάποιο πινάκιο Πολιτικού 
Τμήματος του Πρωτοδικείου παρά τα όσα έχουν ορισθεί 
με τις προηγούμενες διατάξεις έχει γίνει εγγραφή μιας ή 
και περισσοτέρων υποθέσεων με υπέρβαση του αριθμού 
που προσδιορίσθηκε παραπάνω, τότε το δικαστήριο 
μπορεί αυτεπάγγελτα να αναβάλλει την συζήτηση της 
υπεράριθμης η των υπεραρίθμων υποθέσεων σε μετα¬ 
γενέστερες δικάσιμους του ίδιου πολιτικού τμήματος 
με σχετική επισημείωση στο οικείο πινάκιο του. 

Αρθρο 17ο 

Συναφείς πολιτικές υποθέσεις η διαφορές που ανή¬ 
κουν σε διάφορα πολιτικά τμήματα του Πρωτοδικεί¬ 
ου εγγράφονται στο πινάκιο του τμήματος στο οποίο 
υπάγεται η κυρία υπόθεση η στο πινάκιο ενός από τα 
Τμήματα αυτά. Αν όμως μια από τις συναφείς υποθέσεις 
έχει εγγράφει ήδη στο πινάκιο Τμήματος, στο Τμήμα 
αυτό υπάγονται και οι λοιπές συναφείς υποθέσεις ή 
διαφορές. Κάθε μετ’ αναβολή συζήτηση της υπόθεσης 
γίνεται στο ίδιο Πολιτικό Τμήμα που απεφάσισε την 
αναβολή, εκτός αν η αναβολή αποφασίστηκε με σκο¬ 
πό να γίνει συνεκδίκαση με άλλη συναφή και εκκρεμή 
υπόθεση ή διαφορά που είναι εγγεγραμμένη στο πινά- 

κιο άλλου πολιτικού τμήματος. Αν από κάποιο πολιτικό 
τμήμα του Πρωτοδικείου εκδοθεί πράξη αποδείξεων η 
προδικαστική ή άλλη παρεμπίπτουσα απόφαση τότε 
η υπόθεση εγγράφεται για να συζητηθεί και πάλι στο 
ίδιο πολιτικό τμήμα που είχε εκδώσει την πράξη ή την 
προδικαστική ή την παρεμπίπτουσα απόφαση του. Ανα¬ 
κοπές ερημοδικίας εκδικάζονται από το πολιτικό Τμήμα 
που έχει εκδώσει, την ανακοπτόμενη απόφαση. 

Αρθρο 17ο Α 

Κλήρωση των συνθέσεων σε υποθέσεις ασφαλιστικών 
μέτρων/ 

1. Οι συνθέσεις για την εκδίκαση των υποθέσεων 
ασφαλιστικών μέτρων (άρθρα 683, 684 Κ.Πολ.Δ.) κα¬ 
ταρτίζονται με κλήρωση. 

2. Η κλήρωση για την κατάρτιση των συνθέσεων στις 
δικάσιμους αυτές γίνεται από το Πολυμελές Πρωτοδι¬ 
κείο, του οποίου η σύνθεση ορίζεται για το σκοπό αυτόν 
από το Συμβούλιο Διοίκησης. Το Πολυμελές Πρωτοδι¬ 
κείο συνεδριάζει δημόσια την πρώτη, εκτός από την 1η 
Ιανουάριου, και δέκατη έκτη ημέρα κάθε μήνα. Με την 
κλήρωση καταρτίζονται οι συνθέσεις μέχρι και τρεις 
ημέρες μετά την ημερομηνία της επόμενης συνεδρίασης 
του Πολυμελούς Πρωτοδικείου. Αν η συνεδρίαση συμπέ- 
σει με μη εργάσιμη ημέρα ή ματαιωθεί για οποιονδήπο- 
τε λόγο, γίνεται την αμέσως επόμενη εργάσιμη ημέρα. 
Αν ανακύψει στην τελευταία περίπτωση ανυπέρβλητη 
δυσχέρεια για την κατάρτιση της σύνθεσης, ο Πρόε¬ 
δρος του Συμβουλίου που διευθύνει το δικαστήριο, με 
αιτιολογημένη πράξη του, ορίζει τους δικαστές που θα 
διενεργήσουν την κλήρωση τη συγκεκριμένη ημέρα. 

3. Το Συμβούλιο Διοίκησης που διευθύνει το δικαστή¬ 
ριο καταρτίζει πίνακες, οι οποίοι περιλαμβάνουν κατ’ αρ¬ 
χαιότητα και με αριθμητική σειρά τα ονόματα όλων των 
προέδρων πρωτοδικών και των αναγκαιούντων για την 
κατάρτιση των συνθέσεων αρχαιότερων πρωτοδικών. 
Με βάση τους παραπάνω πίνακες ενεργείται η κλήρωση 
έως ότου συγκροτηθούν όλες οι συνθέσεις των δικα¬ 
στηρίων για το χρονικό διάστημα που αναφέρεται στην 
παράγραφο 2. Κατά τα λοιπά εφαρμόζονται αναλόγως 
οι διατάξεις των παραγράφων 1,2,5 του άρθρου 28. 

4. α. Κατά την περίοδο των δικαστικών διακοπών η 
κλήρωση διενεργείται από το Πολυμελές Πρωτοδικείο 
που συνεδριάζει κατά τις οριζόμενες σε κάθε δικαστή¬ 
ριο δικάσιμους, και για χρονική περίοδο μέχρι και τρεις 
ημέρες μετά την ημερομηνία της επόμενης συνεδρίασης 
του ίδιου δικαστηρίου. 

β. Κατά την περίοδο του Πάσχα η κλήρωση διενερ- 
γείται από το Πολυμελές Πρωτοδικείο, που συνεδριάζει 
για το σκοπό αυτόν σε μία από τις αναφερόμενες στο 
εδάφιο 2 ημερομηνίες, που απέχει δέκα τουλάχιστον 
ημέρες πριν και δέκα τουλάχιστον ημέρες μετά την 
ημερομηνία της εορτής του Πάσχα. 

ΚΕΦΑΛΑΙΟ ΤΕΤΑΡΤΟ: 

ΧΡΟΝΙΚΗ ΠΕΡΙΟΔΟΣ ΠΡΟΣΔΙΟΡΙΣΜΟΥ 
ΤΑΚΤΙΚΩΝ ΔΙΚΑΣΙΜΩΝ ΠΕΡΙΟΔΟΣ ΔΙΑΚΟΠΩΝ 
Άρθρο 18ο 

1. Τακτικές δικάσιμοι, δεν ορίζονται: α) κατά την πε¬ 
ρίοδο των δικαστικών διακοπών (από 1ης Ιουλίου μέχρι 
της 15ης Σεπτεμβρίου) β) κατά την χρονική περίοδο 
από 20 Δεκεμβρίου κάθε έτους μέχρι της 7 Ιανουάριου 
του επομένου έτους γ) κατά την Μεγάλη Εβδομάδα και 


την Εβδομάδα της Διακαινησίμου και δ) κατά τη χρο¬ 
νική περίοδο από της 16ης μέχρι της 30 Ιουνίου κάθε 
χρόνου. Ειδικότερα, εν όψει των ανωτέρω, οι τακτικές 
δικάσιμοι θα ορίζονται α) μέχρι την 15 Ιουνίου κάθε 
χρόνου για την πρώτη ως άνω περίπτωση), β) μέχρι και 
της 19 Δεκεμβρίου κάθε χρόνου (για την δεύτερη ως 
άνω περίπτωση), γ) μέχρι και της τελευταίας εργάσιμης 
ημέρας προ της Μεγάλης Εβδομάδας (για την τρίτη ως 
άνω περίπτωση) και δ) μέχρι και της 15 Ιουνίου κάθε 
χρόνου (για την τετάρτη ως άνω περίπτωση). 

2. Οι υποθέσεις που υπάγονται στα τμήματα 10°, 12° και 
13° του Μονομελούς Πρωτοδικείου (καθορισμός προσω¬ 
ρινής αποζημιώσεως από αναγκαστική απαλλοτρίωση, 
υποθέσεις εκούσιας δικαιοδοσίας και υποθέσεις ασφα¬ 
λιστικών μέτρων) δικάζονται τακτικά και σε όλες τις 
εργάσιμες ήμερες δημοσίων υπηρεσιών των χρονικών 
περιόδων των εορτών του Πάσχα μέχρι και τη Μεγάλη 
Τετάρτη και στη συνεχεία από την Τρίτη ημέρα της 
Διακαινησίμου, των Χριστουγέννων - Νέου Έτους ως 
και του χρονικού διαστήματος από της 16ης μέχρι και 
της 30ης Ιουνίου κάθε χρόνου. 

3. Κατά τις παραπάνω στην παρ. 1 αναφερόμενες πε¬ 
ριπτώσεις με στοιχ. β μέχρι και δ χρονικές περιόδους 
διακοπών ο Πρόεδρος του Τριμελούς Συμβουλίου μπο¬ 
ρεί, όταν κατά την κρίση του, υπάρχει κίνδυνος από την 
αναβολή να ορίζει έκτακτες δικάσιμους με τον ορό της 
τήρησης των ισχυουσών διατάξεων. 

Άρθρο 19ο 

1. Κατά την περίοδο των διακοπών (1 Ιουλίου έως 15 
Σεπτεμβρίου) δικάζονται κατ’ εξαίρεση οι υποθέσεις που 
αναφέρονται στο άρθρο 27 παρ. 1 του Κώδικα Οργανι¬ 
σμού Δικαστηρίων (ν. 1756/1988). Ειδικώτερα δικάζονται 
α)κατά το άνω χρονικό διάστημα εκτός από τον μήνα 
Αύγουστο 1) υποθέσεις τις οποίες ο δικαστής που διευ¬ 
θύνει το δικαστήριο χαρακτήρισε ως κατεπείγουσες, με 
σημείωση του στην υποβαλλόμενη αίτηση, (ο ίδιος δικα¬ 
στής, μπορεί να επιτρέψει να διεξαχθεί κατά τη διάρκεια 
των διακοπών, απόδειξη που δεν έχει αρχίσει, αν από 
την αναβολή κινδυνεύει να ματαιωθεί), 2) υποθέσεις που 
αφορούν διαταγές πληρωμής και πιστωτικούς τίτλους, 
εργατικές διαφορές και απόδοση της χρήσης του μίσθιου 
και β) καθ’ όλο το άνω χρονικό διάστημα (συμπεριλαμβα¬ 
νομένου και του μήνα Αυγούστου) υποθέσεις που αφο¬ 
ρούν ασφαλιστικά μετρά και αναστολή εκτέλεσης. 

ΚΕΦΑΛΑΙΟ ΠΕΜΠΤΟ 

ΤΜΗΜΑ ΕΚΔΟΣΕΩΣ ΔΙΑΤΑΓΩΝ ΠΛΗΡΩΜΗΣ 
ΚΑΙ ΕΙΣΗΓΗΤΟΥ ΠΤΩΧΕΥΣΕΩΝ 
Αρθρο 20ο 

1. Συνιστώνται ιδιαίτερα Τμήματα εκδόσεως διαταγών 
πληρωμής και Εισηγητού Πτωχεύσεων. 

2. Το Τμήμα εκδόσεως Διαταγών Πληρωμής αντικεί¬ 
μενο έχει την έκδοση διαταγών πληρωμής και σ’ αυτό 
υπηρετούν οι πρωτόδικες και δικαστικοί πάρεδροι που 
έχουν τοποθετηθεί στο 9° τμήμα του Μονομελούς Πρω¬ 
τοδικείου (διαφορές από πιστωτικούς τίτλους κ.λπ.). 

3. Στο τμήμα Εισηγητού πτωχεύσεων υπηρετεί ένας 
ή περισσότεροι πρωτόδικες ή δικαστικοί πάρεδροι, που 
ορίζονται από το Τριμελές Συμβούλιο. Αντικείμενο δε 
έχει τις αρμοδιότητες που προβλέπονται από τις σχετι¬ 
κές διατάξεις της εμπορικής νομοθεσίας (πτωχευτικού 
δίκαιου). 

ΚΕΦΑΛΑΙΟ ΕΚΤΟ 

ΠΟΙΝΙΚΕΣ ΚΑΙ ΠΕΙΘΑΡΧΙΚΕΣ ΥΠΟΘΕΣΕΙΣ 
ΥΠΟΘΕΣΕΙΣ ΣΕ ΣΥΜΒΟΥΛΙΟ, κ.λπ. 

Αρθρο 21ο 

Το Πρωτοδικείο διαιρείται σε τρία τμήματα για την 
εκδίκαση των ποινικών και πειθαρχικών υποθέσεων, ως 
και των υποθέσεων για τις οποίες λαμβάνονται αποφά¬ 
σεις σε Συμβούλιο. 

Α) Στο Τακτικό Ποινικό Τμήμα. Αυτό δικάζει όλες τις 
ποινικές υποθέσεις, που σύμφωνα με τις σχετικές διατά¬ 
ξεις δικάζονται στα ακροατήρια του Μ.Ο.Δ., του Τριμε¬ 
λούς και Μονομελούς Πλημμελειοδικείου, Τριμελούς και 
Μονομελούς Δικαστηρίου Ανηλίκων και Αγορανομικού 
Δικαστηρίου. 

Β) Στο Α' Τμήμα Βουλευμάτων και Συμβουλίων. Αυτό 
δικάζει πάσης φύσεως ποινικές υποθέσεις για τις οποί¬ 
ες εκδίδεται βούλευμα κατόπιν τακτικής ανάκρισης ή 
λαμβάνεται απόφαση σε Συμβούλιο, και 

Γ) Στο Β Τμήμα Βουλευμάτων. Αυτό δικάζει πάσης 
φύσεως ποινικές υποθέσεις για τις οποίες εκδίδεται 
βούλευμα κατόπιν προανακρίσεως. 

Άρθρο 22ο 

1. Τα ποινικά δικαστήρια συνεδριάζουν κατά τις ανα- 
φερόμενες παρακάτω ημέρες: 

Α. Το Πρωτοβάθμιο Μικτό Ορκωτό Δικαστήριο συ¬ 
γκροτείται κάθε μήνα, εκτός από τους μήνες Ιούλιο, 
Αύγουστο και Σεπτέμβριο, κατά τους οποίους μπορεί 
να συγκροτηθεί μόνο για εξαιρετικούς λόγους, η ύπαρ¬ 
ξη των οποίων κρίνεται από τον Εισαγγελέα Εφετών, 
η λειτουργία δε αυτού καθορίζεται ειδικότερα από 
τις διατάξεις των άρθρων 377 επ. του Κ.Ποιν.Δ. Συνε¬ 
δριάζει κάθε Τετάρτη ημέρα της εβδομάδος, εφ όσον 
προσδιορίσθηκαν υποθέσεις προς εκδίκαση από τον 
Εισαγγελέα Εφετών Θεσσαλονίκης. Επίσης οι τακτικοί 
δικαστές αυτού συνεδριάζουν την πρώτη ημέρα κάθε 
συνόδου για την κήρυξη της έναρξης της συνόδου για 
την διενέργεια της σχετικής διαδικασίας της συνθέσεως 
αυτού, όπως ειδικότερα ορίζεται από τα άρθρα 388 επ 
του Κ.Ποιν.Δ. 

Β. Το Τριμελές Πλημμελειοδικείο συνεδριάζει σε τρεις 
συνθέσεις (σε Α, Β και Γ) όλες τις εργάσιμες ημέρες 
της εβδομάδας.Έχει δε και την ιδιότητα και στις τρεις 
συνθέσεις του και του Τριμελούς Αγορανομικού Δι¬ 
καστηρίου, εφ’ όσον οι δικαστές που αποτελούν κάθε 
συγκεκριμένη σύνθεση του έχουν ορισθεί και ως αγο- 
ρανομικοί δικαστές. 

Γ. Το Μονομελές Πλημμελειοδικείο συνεδριάζει σε 
τέσσερις (4) συνθέσεις. Ειδικότερα συνεδριάζει: 1) σε 
σύνθεση Α, Β και Γ όλες τις εργάσιμες ημέρες για την 
εκδίκαση κοινών πλημμελημάτων και 2) σε σύνθεση Δ 
κάθε Δευτέρα, Τρίτη, Τετάρτη και Πέμπτη εργάσιμη 
ημέρα της εβδομάδος, εκ των οποίων κάθε Πέμπτη θα 
συνεδριάζει τούτο ως αγορανομικό δικαστήριο και θα 
προσδιορίζονται σ’ αυτό αγορανομικό πλημμελήματα, 
τις δε άλλες εργάσιμες ημέρες για την εκδίκαση κοινών 
πλημμελημάτων. 

Δ. Το Τριμελές Δικαστήριο Ανηλίκων συνεδριάζει κάθε 
Τετάρτη ημέρα της εβδομάδας. 

Ε. Το Μονομελές Δικαστήριο Ανηλίκων συνεδριάζει 
κάθε Πέμπτη ημέρα της εβδομάδος. 


ΣΤ. Το Τριμελές Πλημμελειοδικείο σε Α σύνθεση και 
το Μονομελές Πλημμελειοδικείο σε Α σύνθεση συνε¬ 
δριάζουν, για την εκδίκαση των υπαγομένων στην αρ¬ 
μοδιότητα τους αυτοφώρων πλημμελημάτων, όλες τις 
εργάσιμες ημέρες της εβδομάδος, ως και το Σάββατο. 

2. Οι συνεδριάσεις των ανωτέρω δικαστηρίων αρχί¬ 
ζουν την 9:00 π.μ. ώρα, πλην των συνεδριάσεων των 
άνω υπό στοιχείο ΣΤ δικαστηρίων (για την εκδίκαση 
των αυτοφώρων πλημμελημάτων) που αρχίζουν την 
12:00 π.μ. ώρα. 

Άρθρο 23ο 

1. Τα ποινικά δικαστήρια δεν συνεδριάζουν α) κατά 
μήνα Αύγουστο των δικαστικών διακοπών β) κατά χρο¬ 
νική περίοδο από 20 Δεκεμβρίου κάθε έτους μέχρι της 
7ης Ιανουάριου του επομένου έτους και γ) κατά τη Με¬ 
γάλη Εβδομάδα και την Εβδομάδα της Διακαινησίμου. 
Κατ’ εξαίρεση όμως και κατά τα παραπάνω χρονικά 
διαστήματα κατά τις εργάσιμες ημέρες των δημοσίων 
υπηρεσιών δικάζονται οι υποθέσεις που αναφέρονται 
στο άρθρο 27 παρ. 1 του Κώδικα Οργανισμού Δικαστηρί¬ 
ων. Ειδικώτερα δικάζονται α) οι ποινικές υποθέσεις που 
εκδικάζονται κατά τη διαδικασία των άρθρων 417-427 
του Κ.Ποιν.Δ. ή για τις οποίες προβλέπεται προθεσμία 
εκδίκασης β) ποινικές υποθέσεις που αφορούν τον κα¬ 
θορισμό συνολικής ποινής γ) αιτήσεις ακύρωσης διαδι¬ 
κασίας φι απόφασης, δ) αιτήσεις αναβολής της δίκης 
ή διακοπής της ποινής και ε) αντιρρήσεις η αμφιβολίες 
για την εκτέλεση ποινής και την ανασταλτική δύναμη 
ενδίκου μέσου. 

2. Κατά τις παραπάνω στην παρ. 1 με στοιχεία β και 
γ χρονικές περιόδους διακοπών ο Πρόεδρος Τριμελούς 
Συμβουλίου μπορεί, όταν, κατά την κρίση του, υπάρχει 
κίνδυνος από την αναβολή να ορίζει έκτακτες δικάσι¬ 
μους με τον όρο της τήρησης ισχυουσών διατάξεων. 

Άρθρο 24ο 

1. Σε κάθε συνεδρίαση των ποινικών δικαστηρίων του 
Πρωτοδικείου ο αριθμός εισαγομένων υποθέσεων δεν 
πρέπει σε καμμία περίπτωση να υπερβαίνει: 

Α) Τη μια (1) στο Πρωτοβάθμιο Μικτό Ορκωτό Δικα¬ 
στήριο. 

Β) α)Τις τριάντα (30) υποθέσεις στο Τριμελές Πλημμε¬ 
λειοδικείο σε Β και Γ σύνθεση, από τις οποίες οι είκο¬ 
σι πέντε (25) θα προσδιορίζονται από τον Εισαγγελέα 
Πλημμελειοδικών και οι υπόλοιπες από το δικαστήριο 
σε περίπτωση αναβολής με ρητή δικάσιμο, β) τις τριά¬ 
ντα (30) υποθέσεις, που θα είναι αποκλειστικά εφέσεις, 
στο Τριμελές Πλημμελειοδικείο σε Α σύνθεση από τις 
οποίες οι είκοσι πέντε (25) θα προσδιορίζονται από τον 
Εισαγγελέα Πλημμελειοδικών και οι υπόλοιπες από το 
δικαστήριο σε περίπτωση αναβολής με ρητή δικάσιμο. 

Γ) Τις εξήντα (60) στο Μονομελές Πλημμελειοδικείο, από 
τις οποίες οι πενήντα πέντε (55) θα προσδιορίζονται από 
τον Εισαγγελέα Πλημμελειοδικών και οι υπόλοιπες από το 
δικαστήριο σε περίπτωση αναβολής σε ρητή δικάσιμο. 

Δ) Τις (5) πέντε στο Τριμελές Δικαστήριο Ανηλίκων, 
από τις οποίες οι (4) τέσσερις θα προσδιορίζονται από 
τον Εισαγγελέα Πλημμελειοδικών και οι υπόλοιπες από 
το δικαστήριο σε περίπτωση αναβολής σε ρητή δικά¬ 
σιμο. 

Ε) Τις (30) τριάντα υποθέσεις στο Μονομελές Δικα¬ 
στήριο Ανηλίκων, από τις οποίες οι είκοσι πέντε (25) θα 
προσδιορίζοντανται από τον Εισαγγελέα Πλημμελειοδι- 
κών και οι υπόλοιπες από το δικαστήριο σε περίπτωση 
αναβολής σε ρητή δικάσιμο. 

Αρθρο 25ο 

Στις παρακάτω περιπτώσεις και ειδικότερα: α) όταν 
υπάρχει άμεσος κίνδυνος παραγραφής του αξιοποίνου 
κάποιας πράξεως β) όταν επίκειται σε πολύ σύντομο 
χρόνο η αποφυλάκιση του κρατουμένου κατηγορουμέ¬ 
νου από τις φυλακές, επειδή εξαντλείται το ανώτατο 
όριο της προσωρινής του κράτησης γ) όταν πρόκειται 
να γίνει καθορισμός συνοδικής ποινής, δ) όταν πρόκει¬ 
ται να εκδικασθεί σχετική αίτηση του καταδικασθέντα 
για αναστολή εκτελέσεως και όταν ε) ο νόμος ορίζει 
προθεσμία προσδιορισμού, ο αυτές μόνο τις εξαιρετι¬ 
κές περιπτώσεις επιτρέπεται παραδεκτά να γίνει επί 
πλέον προσδιορισμός τέτοιων μόνο υποθέσεων και 
πέρα του εις το προηγούμενο άρθρο μνημονευομένου 
συνοδικού αριθμού των υποθέσεων. Επίσης ο παραπά¬ 
νω αριθμός μπορεί να αυξηθεί αν ο Εισαγγελέας μετά 
τη σύμφωνη γνώμη του διευθύνοντος το δικαστήριο, 
λαμβάνοντας υπόψη και τα στατιστικά δεδομένα, κρίνει 
ότι όλες οι υποθέσεις μπορούν να περατωθούν εντός 
της ημέρας. 

Άρθρο 26ο 

1. Πέρα από τις ανωτέρω εξαιρετικές περιπτώσεις 
του προηγουμένου άρθρου σε καμιά άλλη περίπτω¬ 
ση δεν επιτρέπεται να γίνει υπέρβαση των παραπάνω 
αριθμών των ποινικών υποθέσεων που προσδιορίζονται 
να εκδικασθούν σε συγκεκριμένη συνεδρίαση ποινικού 
δικαστηρίου του Πρωτοδικείου. 

2. Σε περίπτωση που τυχόν υπάρχουν παρά τα ανω¬ 
τέρω πλεονάζουσες προσδιορισμένες υποθέσεις στα 
πινάκια παραπάνω μνημονευομένων ποινικών δικαστη¬ 
ρίων Πρωτοδικείου, τότε οι δικαστές της συγκεκριμένης 
συνθέσεως έχουν την εξουσία να αναβάλλουν αυτε- 
παγγέλτως όλες αυτές τις πλεονάζουσες υποθέσεις 
σε άλλες δικάσιμους του ιδίου δικαστηρίου, οι οποίες 
μπορεί κατά την κρίση τους να προσδιορισθούν και σε 
ρητές δικάσιμους, εφ όσον αυτό είναι εφικτό. Για να 
είναι όμως παραδεκτές αυτές οι αναβολές θα πρέπει 
οι πλεονάζουσες υποθέσεις να μην ανήκουν σε καμιά 
κατηγορία από αυτές που αναφέρονται στο προηγού¬ 
μενο άρθρο 25 του παρόντος κανονισμού. 

ΚΕΦΑΛΑΙΟ ΕΒΔΟΜΟ 

Η ΚΛΗΡΩΣΗ ΤΩΝ ΠΟΙΝΙΚΩΝ ΣΥΝΘΕΣΕΩΝ 

Αρθρο 27ο 

1. Προκειμένου να επιτευχθεί η επιτάχυνση της ποινι¬ 
κής δίκης, ορίζονται για μία διετία από την Ολομέλεια 
του Δικαστηρίου δικαστές, οι οποίοι θα προεδρεύουν 
αποκλειστικά στις πολυμελείς συνθέσεις των ποινικών 
δικαστηρίων, με δυνατότητα ανανέωσης της θητείας 
τους για ένα έτος. Στους πίνακες που καταρτίζονται για 
τις κληρώσεις των συνθέσεων των ποινικών δικαστη¬ 
ρίων περιλαμβάνονται μόνο τα ονόματα των ανωτέρω 
οριζομένων ως προεδρευόντων, μεταξύ των οποίων 
γίνεται η κλήρωση κατά τα οριζόμενα στις επόμενες 
παραγράφους. 


2. Η κλήρωση για την κατάρτιση των συνθέσεων των 
ποινικών δικαστηρίων στις δικάσιμους κάθε μηνός γίνε¬ 
ται από το Α' Τριμελές Πλημμελειοδικείο στην πρώτη 
δικάσιμο του δευτέρου δεκαημέρου του προηγουμένου 
μηνός. Αν όμως τέτοια δικάσιμος δεν υπάρχει ή μαται¬ 
ωθεί για οποιοδήποτε λόγο, η κλήρωση γίνεται στην 
επόμενη δικάσιμο ή εργάσιμη ημέρα αντιστοίχως. Ο 
πρόεδρος του συμβουλίου που διευθύνει το Πρωτοδι¬ 
κείο και ο εισαγγελέας που διευθύνει την Εισαγγελία 
καταρτίζουν πίνακες, οι οποίοι περιλαμβάνουν κατ’ αρ¬ 
χαιότητα και με αριθμητική σειρά τα ονόματα: 

Στο πρωτοδικείο: 

α) όλων των προέδρων πρωτοδικών, που ορίστηκαν 
από την Ολομέλεια του Δικαστηρίου να προεδρεύουν 
αποκλειστικά στις πολυμελείς συνθέσεις των ποινικών 
δικαστηρίων, από τους οποίους κληρώνονται οι πρόε¬ 
δροι των μικτών ορκωτών δικαστηρίων και ο ανάλογος 
προς τις υπηρεσιακές ανάγκες αριθμός προέδρων των 
τριμελών πλημμελειοδικείων, 

β) των αρχαιοτέρων πρωτοδικών, που ορίστηκαν από 
την Ολομέλεια του Δικαστηρίου να προεδρεύουν απο¬ 
κλειστικά στις πολυμελείς συνθέσεις των ποινικών δι¬ 
καστηρίων, από τους οποίους κληρώνονται οι πρόεδροι 
των υπόλοιπων τριμελών πλημμελειοδικείων, 

γ) όλων των υπόλοιπων πρωτοδικών, από τους οποί¬ 
ους κληρώνονται τα μέλη των μικτών ορκωτών δικαστη¬ 
ρίων, των τριμελών πλημμελειοδικείων και οι δικαστές 
των μονομελών πλημμελειοδικείων, 

δ) των παρέδρων πρωτοδικών, από τους οποίους κλη¬ 
ρώνονται μόνο τα αριστερά μέλη στις συνθέσεις των 
τριμελών πλημμελειοδικείων. 

Στην εισαγγελία: 

α) όλων των εισαγγελέων πρωτοδικών, από τους οποί¬ 
ους κληρώνονται οι εισαγγελείς των μικτών ορκωτών 
δικαστηρίων και ο ανάλογος προς τις υπηρεσιακές 
ανάγκες αριθμός εισαγγελέων των τριμελών πλημμε¬ 
λειοδικείων, 

β) όλων των αντεισαγγελέων πρωτοδικών, από τους 
οποίους κληρώνονται οι εισαγγελείς των υπόλοιπων 
τριμελών πλημμελειοδικείων και ανάλογος προς τις 
υπηρεσιακές ανάγκες αριθμός εισαγγελέων των μονο¬ 
μελών πλημμελειοδικείων, 

γ) των παρέδρων εισαγγελίας, από τους οποίους 
κληρώνονται εισαγγελείς των μονομελών πλημμελειο¬ 
δικείων και εφόσον επιβάλλεται από υπηρεσιακές ανά¬ 
γκες και ανάλογος αριθμός εισαγγελέων των τριμελών 
πλημμελειοδικείων». 

Άρθρο 28ο 

1. Με βάση τους πίνακες που αναφέρονται στο προη¬ 
γούμενο άρθρο ενεργείται η κλήρωση έως ότου συγκρο¬ 
τηθούν όλες οι συνθέσεις των ποινικών δικαστηρίων του 
μηνός. Αν εξαντληθούν οι κλήροι πριν συμπληρωθούν 
όλες οι συνθέσεις, τοποθετούνται πάλι στην κληρωτίδα. 
Δικαστικοί λειτουργοί, οι οποίοι κατά τη διάρκεια του 
ίδιου δικαστικού έτους έχουν κληρωθεί κατ’ επανάληψη, 
έχουν δικαίωμα να ζητήσουν με προσφυγή στο τριμελές 
συμβούλιο ή στον προϊστάμενο της εισαγγελίας την 
εξαίρεση τους από την κλήρωση του επομένου μηνός. 
Στην κληρωτίδα δεν τίθενται τα ονόματα δικαστικών 
λειτουργών που έχουν συμπληρώσει την ανάλογη μη¬ 
νιαία υπηρεσία. 

2. Ειδικότερα η κλήρωση για τα δικαστήρια που λει- 

τουργούν στο Πρωτοδικείο γίνεται ως εξής: 

Α. Μικτά Ορκωτά Δικαστήρια 

1. Πρόεδροι 

Στην κληρωτίδα εισάγονται κλήροι με τα ονόματα 
όλων των Προέδρων Πρωτοδικών που υπηρετούν στο 
Πρωτοδικείο και ορίστηκαν από την Ολομέλεια του Δι¬ 
καστηρίου ως δικαστές που θα προεδρεύουν αποκλει¬ 
στικά στις πολυμελείς συνθέσεις των ποινικών δικαστη¬ 
ρίων., Κληρώνονται τακτικοί για όλες τις δικάσιμους του 
Μικτού Ορκωτού Δικαστηρίου (Μ.Ο.Δ.) του μηνάς. Μετά 
κληρώνονται και ισάριθμοι αναπληρωματικοί. 

2. Μέλη των συνθέσεων. 

Στη συνέχεια εισάγονται στην κληρωτίδα κλήροι με 
τα ονόματα όλων των Πρωτοδικών που υπηρετούν στο 
Πρωτοδικείο, εκτός από τα ονόματα των πρωτοδικών 
που ορίστηκαν από την Ολομέλεια του Δικαστηρίου ως 
δικαστές που θα προεδρεύουν αποκλειστικά στις πολυ¬ 
μελείς συνθέσεις των ποινικών δικαστηρίων, που κληρώ¬ 
νονται ως Πρόεδροι των Τριμελών Πλημμελειοδικείων. 
Κληρώνονται τόσοι Πρωτόδικες για να συμπληρωθούν 
τα δεξιά και αναπληρωματικά μέλη του Μικτού Ορκωτού 
Δικαστηρίου, για όλες τις δικάσιμους του μηνάς. 

3. Εισαγγελείς. 

Στην κληρωτίδα εισάγονται κλήροι με όλα τα ονόματα 
του οικείου πίνακα των Εισαγγελέων Πρωτοδικών. Κλη¬ 
ρώνονται ισάριθμοι προς τις δικάσιμους τακτικοί και στη 
συνέχεια ισάριθμοι των τακτικών αναπληρωματικοί 

Β. Τριμελή Πλημμελειοδικεία. 

1. Πρόεδροι ή Προεδρεύοντες. 

Στην κληρωτίδα εισάγονται κλήροι με όλα τα ονόματα 
των Προέδρων Πρωτοδικών και των Πρωτοδικών που 
ορίστηκαν από την Ολομέλεια του Δικαστηρίου ως δι¬ 
καστές που θα προεδρεύουν αποκλειστικά στις πολυμε¬ 
λείς συνθέσεις των ποινικών δικαστηρίων. Κληρώνονται 
τόσοι Πρόεδροι ή Προεδρεύοντες όσοι απαιτούνται για 
να συμπληρωθούν οι συνθέσεις σύμφωνα με τη μηνιαία 
υπηρεσία. 

2. Μέλη των συνθέσεων. 

Στην κληρωτίδα εισάγονται κλήροι με τα ονόματα 
όλων των Πρωτοδικών που υπηρετούν στο Πρωτοδικείο, 
εκτός από τα ονόματα των Πρωτοδικών που ορίστηκαν 
από την Ολομέλεια του Δικαστηρίου ως δικαστές που 
θα προεδρεύουν αποκλειστικά στις πολυμελείς συν¬ 
θέσεις των ποινικών δικαστηρίων. Κληρώνονται τόσοι 
Πρωτόδικες όσοι απαιτούνται για να συμπληρωθούν 
τα δεξιά και αριστερά μέλη των συνθέσεων. Για τις 
θέσεις των αριστερών μελών μπορούν να παραμείνουν 
κενές τόσες θέσεις όσες θα καλυφθούν με την κλή¬ 
ρωση των Παρέδρων Πρωτοδικών που υπηρετούν στο 
Πρωτοδικεία, σύμφωνα με όσα ακολούθως αναφέρο- 
νται. Εισάγονται στην κληρωτίδα κλήροι με τα ονό¬ 
ματα των Παρέδρων Πρωτοδικών, που υπηρετούν στο 
Πρωτοδικείο. Κληρώνονται τόσοι όσοι απαιτούνται για 
να συμπληρωθούν τα αριστερά μέλη των συνθέσεων 
σύμφωνα με τη μηνιαία υπηρεσία. 

3. Εισαγγελείς. 

Εισάγονται στην κληρωτίδα κλήροι με τα ονόματα 
του οικείου πίνακα των Εισαγγελέων Πρωτοδικών, των 
Αντεισαγγελέων Πρωτοδικών και εφόσον επιβάλλεται 
από υπηρεσιακές ανάγκες και ανάλογος αριθμός με 
ονόματα Παρέδρων Εισαγγελίας. Κληρώνονται πρώτα 
οι τακτικοί και ακολούθως οι αναπληρωματικοί, χωρίς 


να συμπίπτει η υπηρεσία τους. 

Γ. Μονομελή Πλημμελειοδικεία. 

1. Στην κληρωτίδα εισάγονται κλήροι με τα ονόματα 
όλων των Πρωτοδικών που υπηρετούν στο Πρωτοδικείο, 
εκτός από τα ονόματα των Πρωτοδικών που ορίστηκαν 
από την Ολομέλεια του Δικαστηρίου ως δικαστές που 
θα προεδρεύουν αποκλειστικά στις πολυμελείς συν¬ 
θέσεις των ποινικών δικαστηρίων. Κληρώνονται τόσοι 
Πρωτόδικες όσοι απαιτούνται για να συμπληρωθούν οι 
συνθέσεις σύμφωνα με τη μηνιαία υπηρεσία. 

2. Εισαγγελείς. 

Εισάγονται στην κληρωτίδα κλήροι με τα ονόματα του 
οικείου πίνακα των Αντεισαγγελέων Πρωτοδικών και 
Παρέδρων Εισαγγελίας. Κληρώνονται πρώτα οι τακτικοί 
και ακολούθως οι αναπληρωματικοί, χωρίς να συμπίπτει 
η υπηρεσία τους. 

Δ. Αυτόφωρα Τριμελή και Μονομελή Πλημμελειοδι¬ 
κεία μη εργασίμων ημερών (Σαββάτου, Εορτών, Εκλογών 
κ.λπ.). 

Για μεν τα αυτόφωρα Τριμελή Πλημμελειοδικεία εφαρ¬ 
μόζονται όσα ανωτέρω αναφέρονται για τα τακτικά 
Τριμελή Πλημμελειοδικεία, για δε τα αυτόφωρα Μονο¬ 
μελή Πλημμελειοδικεία όσα αναφέρονται για τα τακτικά 
Μονομελή Πλημμελειοδικεία. 

4. Στο δικαστήριο που ενεργεί την κλήρωση μετέχουν 
δύο (2) γραμματείς, οι οποίοι τηρούν πρόχειρα πρακτικά 
χωριστά, με χρήση χημικού χάρτη σε δύο όμοια πρωτό¬ 
τυπα ο καθένα, τα οποία υπογράφονται στην έδρα από 
τα μέλη της συνθέσεως, Το ένα από αυτά αναρτάται 
αμέσως στο πίνακα ανακοινώσεων του Δικαστηρίου. 

5. Με την ίδια διαδικασία ορίζονται οι αναπληρωματι¬ 
κοί δικαστές και εισαγγελείς, οι συμπάρεδροι δικαστές 
και οι δεύτεροι εισαγγελείς. 

Αρθρο 29ο 

Αντικατάσταση δικαστή που έχει κληρωθεί ως μέλος 
της σύνθεσης δικαστηρίου, καθώς και του εισαγγελέα 
δεν επιτρέπεται παρά μόνον από τον αναπληρωματικό 
δικαστή που ορίζεται κατά τη διαδικασία των παραγρά¬ 
φων 4 και 5 του άρθρου 17 Β του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», για λόγους ασθένειας ή ανυπέρβλητης 
υπηρεσιακής ή προσωπικής ανάγκης του κληρωθέντος 
μέλους της σύνθεσης του δικαστηρίου. Ο λόγος της 
αναπλήρωσης αναγράφεται στα πρακτικά του δικα¬ 
στηρίου. 

Άρθρο 30ο 

Οι διατάξεις των προηγούμενων άρθρων 27, 28 και 
29 περί κληρώσεως των συνθέσεων των ποινικών δι¬ 
καστηρίων, δεν έχουν εφαρμογή στην κατάρτιση των 
συνθέσεων των δικαστηρίων ανηλίκων. Το Μονομελές 
Δικαστήριο Ανηλίκων συγκροτείται από τον Δικαστή 
των Ανηλίκων (τακτικό ή αναπληρωτή του) και συμ¬ 
μετέχει εισαγγελικός λειτουργός οριζόμενος από τον 
Εισαγγελέα που διευθύνει την Εισαγγελία Πρωτοδικών. 
Το Τριμελές Δικαστήριο ανηλίκων συγκροτείται από τον 
δικαστή των ανηλίκων και από δυο πλημμελειοδίκες, 
οριζόμενους από τον Πρόεδρο του Τριμελούς Συμβου¬ 
λίου, του δικαστηρίου δε τούτου προεδρεύει, ει δυνατόν, 
ο δικαστής των ανηλίκων και συμμετέχει ο εισαγγελικός 
λειτουργός οριζόμενος από τον Εισαγγελέα που διευ¬ 
θύνει την Εισαγγελία Πρωτοδικών. 

Άρθρο 31ο 

1. Απαγορεύεται να προσδιοριστεί ή ν’ αναβληθεί υπό¬ 
θεση σε δικάσιμο για την οποία έχει γίνει η κλήρωση 
της σύνθεσης του δικαστηρίου. Κατ’ εξαίρεση επιτρέ¬ 
πεται: 

Α. Ο προσδιορισμός 1) αν συμπληρώνεται ο χρόνος 
της παραγραφής του εγκλήματος, οπότε ο αρμόδιος ει¬ 
σαγγελέας εκδίδει αιτιολογημένη πράξη, που παραμένει 
στη δικογραφία, 2) αν ο κατηγορούμενος κρατείται και 
συμπληρώνεται το ανώτατο όριο της προσωρινής του 
κράτησης, 3) αν πρόκειται για υποθέσεις του άρθρου 
27 παρ. 2 του παρόντος νόμου, 4) αν ο νόμος ορίζει 
προθεσμία προσδιορισμού. 

Β. Η αναβολή 1) αν ο νόμος ορίζει προθεσμία αναβο¬ 
λής, 2) αν συντρέχει λόγος αναβολής σε σύντομη ρητή 
δικάσιμο, που αιτιολογείται ειδικά στην απόφαση. 

2. Ο προσδιορισμός των ποινικών υποθέσεων γίνεται 
από τον αρμόδιο εισαγγελέα με σημείωση της δικασί¬ 
μου, χρονολογία και υπογραφή του στους φακέλους 
των δικογράφων». 

ΚΕΦΑΛΑΙΟ ΟΓΔΟΟ 
ΤΜΗΜΑΤΑ ΔΙΑΚΟΠΩΝ 

Αρθρο 32ο 

Η Ολομέλεια του Πρωτοδικείου καταρτίζει τα τμήματα 
του για το διάστημα των διακοπών (1 Ιουλίου μέχρι 15 
Σεπτεμβρίου), ανάλογα με την κίνηση του και τον αριθμό 
των υπηρετούντων δικαστικών λειτουργών ο αριθμός 
των τμημάτων των διακοπών, το χρονικό διάστημα λει¬ 
τουργίας κάθε τμήματος, ο αριθμός των δικαστικών λει¬ 
τουργών που θα υπηρετούν σε κάθε τμήμα, οι δικάσιμοι 
κατά τμήμα κ.λπ., επί πολιτικών και ποινικών υποθέσεων, 
καθορίζονται με προηγούμενη απόφαση της Ολομέλειας 
του Πρωτοδικείου, σύμφωνα με το άρθρο 27 παρ. 3 του 
ν.1756/1988, όπως αντικαταστάθηκε με το άρθρο 6 παρ. 
5 του ν. 1868/1989. 

ΚΕΦΑΛΑΙΟ ΕΝΑΤΟ 
ΔΙΕΞΑΓΩΓΗ ΑΠΟΔΕΙΞΕΩΝ κ.λπ. 

Άρθρο 33ο 

1. Η διεξαγωγή των αποδείξεων κατά μεν το χρο¬ 
νικό διάστημα από 16 Οκτωβρίου μέχρι 15 Μαΐου του 
επομένου χρόνου αρχίζει την 09.00 ώρα και λήγει την 
14:30 ώρα, κατά δε το χρονικό διάστημα από 16 Μαΐου 
μέχρι 15 Οκτωβρίου αρχίζει την 08.00 ώρα και λήγει την 
14:00 ώρα. Ημέρες διεξαγωγής αποδείξεων είναι όλες 
οι εργάσιμες ημέρες της εβδομάδας. 

2. Ο καθένας από τους Δικαστές θα χρησιμοποιεί 
ως ημέρα διεξαγωγής των αποδείξεων την ημέρα που 
έχει οριστεί γί αυτόν με πράξη του Προϊσταμένου του 
τμήματος Διεξαγωγών και θα εξαντλεί όλες τις ώρες 
της ημέρας διεξαγωγής των αποδείξεων που έχουν 
ορισθεί γϊ αυτόν. 

Αρθρο 34ο 

1. Ο όρκος που διατάσσεται με δικαστική απόφαση 
θα δίδεται ενώπιον οποιουδήποτε πολιτικού τμήματος, 
δηλαδή ενώπιον του τμήματος που συνεδριάζει κατά την 
ημέρα που έχει ορισθεί, ως ημέρα δόσεως του όρκου. 

2. Αν με την απόφαση ορίζεται ειδικά το Πολιτικό 
Τμήμα ενώπιον του οποίου πρέπει να δοθεί ο όρκος 
τότε αυτός θα δίνεται ενώπιον του Τμήματος αυτού σε 
δικάσιμο που θα συμπίπτει με την ημέρα δόσεως του. 


Αρθρο 34ο Α 

1. Το Γραφείο Νομολογίας καΓΕρευνας, που προβλέ- 
πεται από τη διάταξη του άρθρου 20 του ν. 1756/1988 
διευθύνεται από Πρόεδρο Πρωτοδικών, συνεπικουρού- 
μενο από δύο Πρωτόδικες, τους οποίους ορίζει το Τρι¬ 
μελές Συμβούλιο και στελεχώνεται από επαρκή αριθμό 
υπαλλήλων της Γραμματείας, οι οποίοι απασχολούνται 
με την διεκπεραίωση των εργασιών του Γ ραφείου και 
την οργάνωση της Βιβλιοθήκης του Δικαστηρίου. Στο 
γραφείο αυτό ορίζεται να υπηρετούν ένας (1) τουλάχι¬ 
στον υπάλληλος. 

2. Στο Πρωτοδικείο λειτουργεί επιστημονικό Συμβού¬ 
λιο, το οποίο είναι Πενταμελές και απαρτίζεται από 
τα τρία μέλη του Γραφείου Νομολογίας και Έρευνας 
και από δύο (2) μέλη της Ολομέλειας, τα οποία ορίζει 
η Ολομέλεια ή κατ’ εξουσιοδότηση της το Τριμελές 
Συμβούλιο. 

3. Η θητεία των πιο πάνω μελών (Γραφείο Νομολογίας 
- έρευνας και Επιστημονικού Συμβουλίου) είναι διετής. 
Αν για οποιοδήποτε λόγο (μετάθεση, θάνατος κ.λπ.) 
εκλείψει κάποιο μέλος, ορίζεται κατά τον ίδιο τρόπο 
για το υπόλοιπο έτος της θητείας τους. 

4. Έργο του Επιστημονικού Συμβουλίου είναι: 

α) Συνεπικουρεί τα μέλη του Γ ραφείου Νομολογίας 
καΓΕρευνας στα καθήκοντα τους. 

β) Ενημερώνει τους Δικαστές για την πρόσφατη νομο¬ 
λογία του Πρωτοδικείου και φροντίζει για την ενότητα 
αυτής. 

γ) Μεριμνά για τη δημοσίευση σε νομικά περιοδικά ή 
σε ειδικό τεύχος του Πρωτοδικείου όσων αποφάσεων 
του Πρωτοδικείου κρίνει ότι παρουσιάζουν ενδιαφέ¬ 
ρον. 

δ) Εισηγείται επί θεμάτων, που χρήζουν νομοθετικής 
ρύθμισης, τα οποία το Τριμελές Συμβούλιο θέτει υπόψη 
της Ολομέλειας και του Υπουργείου Δικαιοσύνης. 

ε) Εισηγείται επί παντός θέματος που προάγει τη 
νομική επιστήμη και 

στ) Στο επιστημονικό Συμβούλιο συμμετέχει, όταν το 
κρίνει απαραίτητο, ο Πρόεδρος του Τριμελούς Συμβου¬ 
λίου. 

ΜΕΡΟΣ ΤΡΙΤΟ 
ΚΕΦΑΛΑΙΟ ΔΕΚΑΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ ΤΟΥ 
ΠΡΩΤΟΔΙΚΕΙΟΥ 
Αρθρο 35ο 

Η Γραμματεία του Πρωτοδικείου διαιρείται σε δέκα 
εννέα (19) τμήματα. Το καθένα από αυτά έχει ανάλογο 
με τις αρμοδιότητες του αριθμό υπαλλήλων, που οπωσ¬ 
δήποτε θα είναι τουλάχιστον πέντε (5) και τις αντί¬ 
στοιχα, σε κάθε τμήμα, αναφερόμενες αρμοδιότητες. Η 
τοποθέτηση των υπαλλήλων γίνεται με απόφαση του 
Τριμελούς Συμβουλίου. Η τοποθέτηση των γραμματέων 
των Ανακριτικών Γραφείων γίνεται με απόφαση του 
Τριμελούς Συμβουλίου, αφού ακουσθεί ο Ανακριτής του 
οικείου τμήματος. 

1. ΤΜΗΜΑ ΔΙΟΙΚΗΤΙΚΟΥ: Σ’ αυτό οι υπάλληλοι θα ασχο¬ 
λούνται με τις εξής εργασίες: α) με την τήρηση των 
βιβλίων πρωτοκόλλου διοικητικής και εμπιστευτικής αλ¬ 
ληλογραφίας του Προέδρου του Τριμελούς Συμβουλίου, 
του Τριμελούς Συμβουλίου και του Προϊσταμένου της 
Διευθύνσεως Γραμματείας του Πρωτοδικείου, με την 
διεκπεραίωση της αλληλογραφίας του Προέδρου του 

Τριμελούς Συμβουλίου, του Τριμελούς Συμβουλίου και 
του Προϊσταμένου της Διευθύνσεως Γραμματείας β) με 
την έκδοση της υπηρεσίας των Δικαστών, την τήρηση 
του Μητρώου Δικαστών και Υπαλλήλων, την τήρηση των 
ατομικών φακέλων των υπαλλήλων, την τήρηση του βι¬ 
βλίου αδειών δικαστών και υπαλλήλων, τα βιβλία αδειών 
Συμβολαιογραφών και του βιβλίου εκθέσεων Γραμματέα 
γ) με την τήρηση των σχετικών βιβλίων πειθαρχικών των 
υπαλλήλων, συμβολαιογράφων, υποθηκοφυλάκων και 
δικ. επιμελητών, δ) με την τήρηση των βιβλίων πράξεων 
του Προέδρου του Τριμελούς Συμβουλίου Διεύθυνσης 
του Πρωτοδικείου, αποφάσεων του Τριμελούς Συμβου¬ 
λίου Διεύθυνσης του Πρωτοδικείου, αποφάσεων του 
δικαστηρίου σε συμβούλιο και Ολομελειών και την κα- 
θαρογραφή των σχετικών αποφάσεων ε) με την τήρηση 
των σχετικών εκθέσεων επιθεωρήσεως, την τήρηση του 
βιβλίου διαιτησιών και με τη διαβίβαση των διαφόρων 
πινάκων εργασιών και εκκρεμοτήτων Δικαστών στ) με τη 
σύνταξη των πρακτικών ορκωμοσίας των υπαλλήλων, δι¬ 
κηγόρων, συμβολαιογράφων και δικαστικών επιμελητών 
ζ) με τη σύνταξη των εκθέσεων εμφανίσεως δικαστικών 
λειτουργών, δικαστικών υπαλλήλων και συμβολαιογρά¬ 
φων, η) με την πρακτική άσκηση των εκπαιδευομένων 
της Εθνικής σχολής Δικαστών, θ) με το διορισμό δικα¬ 
στών ως δικαστικών αντιπροσώπων στις εκλογές των 
σωματείων και με τον ορισμό τους ως Προέδρων σε 
Επιτροπές - Συμβούλια, ι) καθώς και με τη διαφύλαξη 
των σχετικών αρχείων των ανωτέρω. 

2. ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ. 
Με αρμοδιότητες: 1) την κάλυψη των μηχανογραφικών 
αναγκών από πλευράς ανάλυσης, σχεδίασης, προγραμ¬ 
ματισμού, βελτίωσης, αναπρογραμματισμού, τεκμηρί¬ 
ωσης, υλοποίησης, υποστήριξης και αναβάθμισης των 
εφαρμογών και σύνταξης ειδικών τεχνικών μελετών και 
μελετών σκοπιμότητας, 2) τη μέριμνα για την καλή λει¬ 
τουργία, εκμετάλλευση και συντήρηση του εξοπλισμού 
Πληροφορικής και την ασφάλεια του όλου συστήματος, 
3) την παροχή υποστήριξης για την κάλυψη αναγκών 
σε εξειδικευμένους τομείς της Πληροφορικής (βάσεις 
δεδομένων, επικοινωνίες, υλικό (ΗαΓάνναΓθ), λογισμικό 
(ΒοίίνναΓθ), κ.λπ.), 4) την απλούστευση των διαδικασιών 
σε συνδυασμό με τη μηχανοργάνωση - μηχανογράφηση 
αυτών, 5) την παρακολούθηση των τεχνολογικών εξε¬ 
λίξεων στον τομέα της μηχανοργάνωσης, έρευνα της 
αγοράς και τήρηση στοιχείων για τις τεχνικές προδι¬ 
αγραφές και δυνατότητες των σχετικών μηχανημάτων 
και εισήγηση για την αναβάθμιση και τον εκσυγχρονισμό 
του εξοπλισμού Πληροφορικής, 6) τη μέριμνα για την 
κατάρτιση και εφαρμογή προγραμμάτων εκπαίδευσης 
του προσωπικού πάνω στη χρήση και λειτουργία του 
εξοπλισμού Πληροφορικής (μηχανημάτων και εφαρμο¬ 
γών), 7) την έκδοση στατιστικών στοιχείων, επί των τη- 
ρουμένων στους υπολογιστές στοιχείων, 8) Ηλεκτρονική 
Διαχείριση αιτήσεων, δικογράφων, αποφάσεων, κ.λπ. 
με τη συνεργασία των εμπλεκομένων Τμημάτων και 9) 
Σχεδιασμός - Δόμηση ύλης - Διοικητική Υποστήριξη, 
μεταφορά δεδομένων, κ.λπ. Ιστοσελίδας Πρωτοδικείου. 
10) εισαγωγή και διαγραφές δικασίμων, 11) διάφορες 
διορθώσεις και συμπληρώσεις στοιχείων που ζητούν 
τα εμπλεκόμενα Τμήματα και 12 )την έκδοση πινάκων 
με αριθμό υποθέσεων για κάθε δικάσιμο και διαδικασία 
για τις έδρες και τον προσδιορισμό από τους Προέ¬ 
δρους και τη σύνταξη μηνιαίων πινάκων εργασιών των 


Δικαστών και τετραμηνιαίων πινάκων εκκρεμότητας 
Δικαστών. 

3. ΤΜΗΜΑ ΛΟΓΙΣΤΙΚΟΥ - ΔΙΑΧΕΙΡΙΣΗΣ ΥΛΙΚΟΥ: Σ’ αυτό 
οι υπάλληλοι θα ασχολούνται με τις εξής εργασίες: α) 
με κάθε γενική εργασία που έχει σχέση με τη λογιστι¬ 
κή υπηρεσία του Πρωτοδικείου, όπως είναι η σύντα¬ 
ξη των μισθοδοτικών καταστάσεων των δικαστών και 
υπαλλήλων, η είσπραξη και πληρωμή των αποδοχών, 
τα αιτήματα και η σύνταξη προϋπολογισμών δαπανών 
και η εκτέλεση διαφόρων πιστώσεων, εκκαθάριση οδοι¬ 
πορικών εξόδων δικαστών και υπαλλήλων, β) με την 
είσπραξη αμοιβών αρχαιρεσιών σωματείων, γ) με τη 
διαχείριση, προμήθεια και διανομή διαφόρων ειδών και 
υλικών, με τη διαχείριση των εκτυπώσεων των εντύπων 
και βιβλίων των τμημάτων, με τη βιβλιοδεσία του δι¬ 
ατηρητέου, δ) με την τήρηση του βιβλίου βιβλιοθήκης, 
του βιβλίου παγίων και του βιβλίου διαχείρισης πάγιας 
προκαταβολής και ε) με τις διαδικασίες εκποίησης και 
καταστροφής άχρηστων ειδών. 

4. ΤΜΗΜΑ ΚΑΤΑΘΕΣΕΩΣ ΔΙΚΟΓΡΑΦΩΝ: Σ’ αυτό οι 
υπάλληλοι θα ασχολούνται με την κατάθεση των δι¬ 
κογράφων όλων των πολιτικών διαδικασιών, αγωγών, 
ανακοπών, κλήσεων, εφέσεων, αιτήσεων ασφαλιστικών 
μέτρων, την καταχώριση των διαδίκων στον υπολογιστή, 
την ετοιμασία των πινακίων και τη χορήγηση αντιγρά¬ 
φων. Επίσης ασχολούνται με την κατάρτιση του πίνακα 
πραγματογνωμόνων πολιτικών δικαστηρίων. Τέλος στο 
τμήμα αυτό γίνεται η κατάθεση των πρακτικών του 
άρθρου 214 Α ΚΠολΔ (εξωδικαστικής επίλυσης διαφο¬ 
ράς). 

5. ΤΜΗΜΑ ΓΡΑΜΜΑΤΕΩΝ ΕΔΡΩΝ ΠΟΛΥΜΕΛΟΥΣ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ: Στο τμήμα αυτό οι υπάλληλοι θα 
ασχολούνται ως Γραμματείς Εδρών με τη σύνταξη και 
καθαρογραφή των πρακτικών συνεδριάσεων. Η απο- 
μαγνητοφώνηση των πρακτικών γίνεται από ιδιωτική 
εταιρεία. Επίσης, στο τμήμα αυτό υπάγεται η τήρη¬ 
ση του βιβλίου πραγματογνωμόνων του Πολυμελούς 
Πρωτοδικείου Θεσσαλονίκης, μ' αντικείμενο την όρκιση, 
παράταση, κατάθεση έκθεσης, καθώς και παραίτηση. 
Υπάγεται επίσης η προκατάθεση των προτάσεων εντός 
20 ημερών, η χρέωση των δικογραφιών προς τους προ¬ 
έδρους, καθώς και η υποχρέωση στους Δικαστές, ο 
έλεγχος και η επικύρωση των μηνιαίων πινάκων εργα¬ 
σιών των Δικαστών, καθώς και των τετραμηνιαίων πι¬ 
νάκων εκκρεμότητας Δικαστών. Με την κατάργηση του 
Τμήματος Διεξαγωγών, το αντικείμενο αυτού υπάγεται 
πλέον στο παραπάνω Τμήμα με αρμοδιότητα τη διεξα¬ 
γωγή αποδείξεων εκτός ακροατηρίου και τη σύνταξη 
της σχετικής εκθέσεως, καθώς και η διεκπεραίωση των 
διεξαγωγών με δικαστική συνδρομή. 

6. ΤΜΗΜΑ ΓΡΑΜΜΑΤΕΩΝ ΕΔΡΩΝ ΜΟΝΟΜΕΛΟΥΣ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ. Σ’ αυτό οι υπάλληλοι θα ασχο¬ 
λούνται ως Γραμματείς σ’ όλα τα τμήματα πολιτικής 
διαδικασίας, πλην των υποθέσεων ασφαλιστικών μέ¬ 
τρων, και με τη σύνταξη και καθαρογραφή πρακτικών 
συνεδριάσεως. Επίσης υπάγεται στο τμήμα αυτό η τή¬ 
ρηση του βιβλίου πραγματογνωμόνων του Μονομελούς 
Πρωτοδικείου Θεσσαλονίκης, μ’ αντικείμενο, την όρκιση 
παράταση κατάθεσης έκθεσης πραγματογνώμονα κα¬ 
θώς και την παραίτηση και προκατάθεση των προτά¬ 
σεων, ο έλεγχος και η επικύρωση των μηνιαίων πινάκων 
εργασιών των Δικαστών, καθώς και των τετραμηνιαίων 
πινάκων εκκρεμότητας Δικαστών. 

7. ΤΜΗΜΑ ΔΗΜΟΣΙΕΥΣΗΣ ΠΟΛΙΤΙΚΩΝ ΑΠΟΦΑΣΕΩΝ 
- ΕΝΔΙΚΩΝ ΜΕΣΩΝ. Με αρμοδιότητα τη δημοσίευση 
των πολιτικών αποφάσεων, την πληροφόρηση και τα 
ένδικα μέσα κατά των πολιτικών αποφάσεων καθώς 
και η έρευνα των πιστοποιητικών από το 1989 και μετά. 
Επίσης, το βιβλίο καταθέσεων αγωγών τηρείται στο 
τμήμα αυτό. 

8. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ - ΔΙΑΤΑΓΩΝ 

ΠΛΗΡΩΜΗΣ. 

Με αρμοδιότητες: 

Α) Ασφαλιστικά: Ι.τήρηση αρχείου αποφάσεων και 
χορήγηση αντιγράφων. 2. τήρηση δικασίμων (με τα 
πρωτότυπα των αιτήσεων), 3. παραλαβή σημειωμάτων 
και διεκπεραίωση των δικασίμων που συζητήθηκαν. 4. 
διεκπεραίωση καθημερινά των δικασίμων των προση¬ 
μειώσεων (συναινετικών) και χορήγηση αντιγράφων των 
αποφάσεων τους, 5. τήρηση βιβλίων αντικλήτων, εξο¬ 
μολογήσεων πλοιάρχων 6. διεκπεραίωση διαδικασίας 
χορήγησης δωρεάν νομικής βοήθειας (αποφάσεις κλπ) 7. 
έλεγχος και επικύρωση των μηνιαίων πινάκων εργασιών 
των Δικαστών, καθώς και των τετραμηνιαίων πινάκων 
εκκρεμότητας Δικαστών. 

Β) Διαταγές πληρωμής: 1. παραλαβή αιτήσεων για έκ¬ 
δοση διαταγών πληρωμής και με κάθε συναφή προς την 
έκδοση αυτών εργασία (χορήγηση αντιγράφων, παρα¬ 
λαβή εκθέσεων επιδόσεων, τήρηση αρχείου αυτών). 

9. ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑΣΕΩΝ. 
Με αρμοδιότητα την καθαρογραφή των αποφάσεων 
του Πολυμελούς και Μονομελούς Πρωτοδικείου επί 
υποθέσεων κάθε διαδικασίας, των αποφάσεων ειδικών 
διαδικασιών και ασφαλιστικών μέτρων και με την επι¬ 
μέλεια για τη θεώρηση αυτών, ως και με την καθαρο- 
γραφή των Βουλευμάτων μόνο όταν, κατά την κρίση 
του Προέδρου του Τριμελούς Συμβουλίου που διευθύνει 
το Πρωτοδικείο, επιβάλλεται αυτό εκ του, αριθμού των 
ακαθαρόγραφων βουλευμάτων. 

10. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΛΙΤΙΚΩΝ ΑΠΟΦΑ¬ 
ΣΕΩΝ. Με αρμοδιότητα τη διαφύλαξη των εκδιδομέ- 
νων πολιτικών αποφάσεων και πρακτικών, διασκέψεων 
και δημοσιεύσεων όλων των πολιτικών διαδικασιών, 
των προτάσεων σημειωμάτων και λοιπών σχετικών, τη 
φύλαξη των εκθέσεων διεξαγωγής αποδείξεως εξετά- 
σεως μαρτύρων, των εκθέσεων πραγματογνωμόνων, 
σχεδιαγραμμάτων, ματαιωθεισών πρωτοτύπων αγω¬ 
γών, πρωτοτύπων πινακίων όλων των διαδικασιών, 
κληρονομητηρίων, ενδίκων μέσων, ειδικών πρακτικών, 
αποφάσεων διαιτησιών κ.λπ. Έκδοση των απογράφων 
που αφορούν πολιτικές αποφάσεις παλαιών και νέων. 
Επικύρωση αντιγράφων όλων των αντικειμένων που 
βρίσκονται στο αρχείο. Βιβλιοδεσία όλων των ανωτέ¬ 
ρω κι αρχειοθέτηση τους. Κάθε έτος ο Προϊστάμενος 
του Αρχείου φροντίζει για την καταστροφή αρχειακού 
υλικού παλαιοτέρων ετών. 

11. ΤΜΗΜΑ ΠΤΩΧΕΥΣΕΩΝ. Με αρμοδιότητα κάθε ερ¬ 
γασία που ανάγεται στη Γραμματεία του Εισηγητού 
πτωχεύσεων, τη φύλαξη των σχετικών εγγράφων και 
την έκδοση πιστοποιητικών. 

12. ΤΜΗΜΑ ΕΚΛΟΓΙΚΩΝ - ΕΤΑΙΡΙΚΩΝ. Στην αρμοδιό¬ 
τητα του υπάγονται α) η τήρηση αρχείου των εκλογών, 
η χορήγηση πιστοποιητικών, η προετοιμασία και διεκ¬ 
περαίωση όλων των διαδικασιών που απαιτούνται για 
την έκδοση αποτελεσμάτων Βουλευτικών, Νομαρχιακών 
και Δημοτικών Εκλογών και η φύλαξη των πρωτοτύπων 


εκλογικών καταλόγων των εκλογέων των Δήμων και 
Κοινοτήτων της περιφέρειας του Πρωτοδικείου Θεσσα¬ 
λονίκης και β) η δημοσίευση των εταιρικών συμβάσεων 
και συμβολαίων, η τήρηση των βιβλίων των εταιριών, η 
έκδοση σχετικών πιστοποιητικών, η χορήγηση αντιγρά¬ 
φων και η φύλαξη του αρχείου. 

13. ΤΜΗΜΑ ΠΙΣΤΟΠΟΙΗΤΙΚΩΝ - ΔΙΑΘΗΚΩΝ - ΣΩΜΑΤΕΙ¬ 
ΩΝ. Με αρμοδιότητα τη συμμετοχή στις συνεδριάσεις 
του Μονομελούς Πρωτοδικείου για τη δημοσίευση δι¬ 
αθηκών, την τήρηση ίων οικείων πρακτικών, τη φύλαξη 
των διαθηκών που αποστέλλονται από άλλα πρωτοδι¬ 
κεία, τη σύνταξη εκθέσεων αποδοχής κληρονομιάς και 
αποποιήσεως κληρονομιάς, την τήρηση των βιβλίων 
σωματείων και ενεχύρων, την έκδοση αντιγράφων, των 
στο τμήμα αυτό φυλασσομένων εγγράφων και την έκ¬ 
δοση πιστοποιητικών σχετικών προς τις ανωτέρω αρ¬ 
μοδιότητες του τμήματος. Η τήρηση βιβλίου εγγράφων 
όπου τίθεται η σφραγίδα της Σύμβασης της Χάγης, έκ¬ 
δοση πιστοποιητικών βάσει των κανονισμών της Ε.Ε. για 
την αναγνώριση αποφάσεων. Η έκδοση πιστοποιητικών 
αναγκαστικής διαχείρισης και η έρευνα πιστοποιητικών, 
μέχρι και το έτος 1989. Το βιβλίο προγαμιαίων συμβο¬ 
λαίων. Επίσης με την τήρηση του βιβλίου συντάξεων 
ξενοδοχειακής πίστης του ν 181/1949 και του βιβλίου 
συμβάσεων ενεχύρου του ν 1198/1949. 

14. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ- Μ.Ο.Δ. - 
ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα τη συμμετο¬ 
χή στις συνεδριάσεις του Τριμελούς Πλημμελειοδικείου 
και του Μικτού Ορκωτού Δικαστηρίου, την κατάρτιση 
της υπηρεσίας Γραμματέων έδρας, την τήρηση και κα- 
θαρογραφή των οικείων πρακτικών και αποφάσεων. Και 
το Γ ραφείο Διεκπεραίωσης με αρμοδιότητα την έκδοση 
φωτοαντιγράφων, την επικύρωση των πρακτικών ποι¬ 
νικών αποφάσεων, τη διαβίβαση στα αρμόδια τμήματα 
των Εισαγγελιών, την καταχώρηση των αποφάσεων των 
παραπάνω ποινικών δικαστηρίων στα οικεία βιβλία, τη 
σύνταξη των στατιστικών πινάκων, την παραλαβή των 
αποφάσεων, των σχετικών δικογραφιών και της τα¬ 
κτοποίησης τους μέχρις αποστολής στο γενικό αρχείο 
ποινικών αποφάσεων και κάθε συναφή εργασία. 

15. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ 
- ΑΓΟΡΑΝΟΜΙΚΟΥ ΔΙΚΑΣΤΗΡΙΟΥ-ΔΙΚΑΣΤΗΡΙΩΝ ΑΝΗ- 
ΛΙΚΩΝ-ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα τη 
συμμετοχή στις συνεδριάσεις του Μονομελούς Πλημμε¬ 
λειοδικείου - Αγορανομικού Δικαστηρίου και Δικαστηρί¬ 
ων Ανηλίκων (Μονομελούς και Τριμελούς), την κατάρτι¬ 
ση της υπηρεσίας Γ ραμματέων έδρας, την τήρηση και 
καθαρογραφή των οικείων πρακτικών και αποφάσεων. 
Και το Γ ραφείο Διεκπεραίωσης με αρμοδιότητα την έκ¬ 
δοση φωτοαντιγράφων, την επικύρωση των πρακτικών 
ποινικών αποφάσεων, τη διαβίβαση στα αρμόδια τμήμα¬ 
τα των Εισαγγελιών, την καταχώρηση των αποφάσεων 
των παραπάνω ποινικών δικαστηρίων στα οικεία βιβλία, 
τη σύνταξη των στατιστικών πινάκων, την παραλαβή 
των αποφάσεων, των σχετικών δικογραφιών και την 
τακτοποίηση τους μέχρις αποστολής στο γενικό αρχείο 
ποινικών αποφάσεων και κάθε συναφή εργασία. 

16. ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ ΑΝΑ- 
ΚΡΙΤΙΚΩΝ ΓΡΑΦΕΙΩΝ. Με αρμοδιότητα α) τη συμμετοχή 
στις συνεδριάσεις του συμβουλίου Πλημμελειοδικών, την 
καθαρογραφή των βουλευμάτων και την επιμέλεια για 
την θεώρηση και υπογραφή αυτών, την μετά ταύτα υπο¬ 
βολή των δικογραφιών, με αντίγραφα των βουλευμάτων 

προς τον Εισαγγελέα, την σύνταξη εκθέσεων ενδίκων 
μέσων κατά βουλευμάτων και την υποβολή αντιγράφων 
αυτών στον Εισαγγελέα και σε κάθε εργασία αναγόμενη 
στην γραμματεία του Συμβουλίου Πλημμελειοδικών και 
β) τη σύνταξη και τήρηση του καταλόγου πραγματογνω- 
μόνων. Τα καθήκοντα των Γραμματέων των τακτικών και 
ειδικών ανακριτικών γραφείων είναι: η τήρηση των βιβλί¬ 
ων των ανακριτικών γραφείων, η χορήγηση αντιγράφων, 
η συμμετοχή και δακτυλογράφηση των καταθέσεων των 
μαρτύρων, των απολογιών των κατηγορουμένων κ.λπ., η 
σύνταξη των κλήσεων και η μέριμνα της επίδοσης τους 
προς τους μηνυτές και κατηγορουμένους. 

17. ΤΜΗΜΑ ΕΚΚΑΘΑΡΙΣΕΩΣ & ΕΝΔΙΚΩΝ ΜΕΣΩΝ ΚΑΤΑ 
ΠΟΙΝΙΚΩΝ ΑΠΟΦΑΣΕΩΝ. Με αρμοδιότητα α) την εκκα¬ 
θάριση των απολήψιμων των ποινικών αποφάσεων, την 
βεβαίωση των στα αρμόδια Δημόσια Ταμεία και την 
καταχώρηση των, στα οικεία βιβλία, την εκκαθάριση 
και βεβαίωση των κατά τον Κωδ. Πολιτικής Δικονομίας 
επιβαλλομένων χρηματικών ποινών, τελών και λοιπών 
εξόδων, την τήρηση αρχείου ποινικών υποθέσεων εκδι- 
κασθεισών απόντος του κατηγορουμένου, την σύνταξη 
των ενδίκων μέσων κατ αποφάσεων όλων των ποινικών 
δικαστηρίων και την αποστολή αρμοδίως των σχετικών 
εκθέσεων και σε κάθε άλλη εργασία της γραμματείας 
σχετική με τα ανωτέρω αντικείμενα, β) στο τμήμα τούτο 
θα τοποθετούνται τρεις (3) διαχειριστές (ταμίες), θέσεις 
που ειδικά προβλέπονται από τον παρόντα Κανονισμό 
σύμφωνα με τη διάταξη του άρθρου 12 του ν.1810/1988. 
Κύρια απασχόληση των διαχειριστών (ταμιών) είναι η 
διαχείριση χρημάτων από την εκκαθάριση των απολή¬ 
ψιμων των διαφόρων ποινικών αποφάσεων του Πρω¬ 
τοδικείου Θεσσαλονίκης σε ολόκληρη τη διάρκεια της 
θητείας τους στο παραπάνω τμήμα. Με πράξη του Τρι¬ 
μελούς Συμβουλίου του Πρωτοδικείου θα ορίζονται οι 
αρμόδιοι στο τμήμα τούτο διαχειριστές (ταμίες). 

18. ΤΜΗΜΑ ΣΥΝΤΑΞΕΩΣ ΔΕΛΤΙΩΝ ΠΟΙΝΙΚΟΥ ΜΗΤΡΩ¬ 
ΟΥ. Με αρμοδιότητα, τις βεβαιώσεις τελεσιδικίας, τη 
σύνταξη των δελτίων Ποινικού Μητρώου των καταδι- 
κασθέντων, καταχώρηση αυτών στα οικεία βιβλία και 
αποστολή αρμοδίως σχετικών δελτίων, τη σύνταξη των 


σχετικών βιβλίων στατιστικών στοιχείων και κάθε άλλη 
συναφή εργασία. Και 

19. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕ¬ 
ΩΝ. Με αρμοδιότητα την τήρηση των ευρετηρίων των 
αποφάσεων όλων των ποινικών δικαστηρίων παρελ¬ 
θόντων ετών, τη διαφύλαξη των εκδιδομένων αποφά¬ 
σεων και πρακτικών των συνεδριάσεων των ποινικών 
δικαστηρίων, τα σχετικά των ποινικών δικογραφιών 
με τις καταθέσεις των μαρτύρων, τις καταθέσεις των 
πραγματογνωμόνων, των σχεδιαγραμμάτων κ.λπ., των 
σχετικών βιβλίων ευρετηρίων, τη χορήγηση αντιγράφων, 
τη διαφύλαξη των κάθε είδους πειστηρίων, του οικείου 
βιβλίου και τις σχετικές με αυτά ενέργειες, την παρα¬ 
λαβή κατάθεση και απόδοση των εγγυοδοσιών, καθώς 
και κάθε συναφή εργασία». 

ΜΕΡΟΣ ΤΕΤΑΡΤΟ 
ΚΕΦΑΛΑΙΟ ΕΝΔΕΚΑΤΟ 

ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 36ο 

1. Η ισχύς του κανονισμού αυτού αρχίζει από 16.9.2007. 
Μέχρι του χρόνου αυτού εξακολουθεί να ισχύει ο κα¬ 
νονισμός που ισχύει μέχρι τώρα. 

2. Για ό,τι δεν προβλέπεται από τον παρόντα Κα¬ 
νονισμό Εσωτερικής Υπηρεσίας ισχύουν οι διατάξεις 
του ν. 1756/1988 «Κώδικας Οργανισμού Δικαστηρίων και 
Κατάστασης Δικαστικών Λειτουργών». 

3. Με την έναρξη της ισχύος του Κανονισμού αυτού 
καταργούνται όλες οι διατάξεις του προγενεστέρου 
κανονισμού. 

ΚΡΙΟΗΚΕ και ΑΠΟΦΑΣΙΣΘΗΚΕ στη Θεσσαλονίκη στις 
17 Ιανουάριου 2007. 

Ο Πρόεδρος Η Γραμματέας 

ΧΡΗΣΤΟΣ ΝΑΣΤΑΣ ΕΣΤΕΛΑ ΚΟΕΝ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2007 
Ο Γ ενικός Γ ραμματέας 

ΠΑΝΑΓΙΩΤΗΣ ΠΑΝΟΥΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ Ιαχ: 210 4071010 ■ ίηΐβπιβΐ: ΙιΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ,ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιΙΐρ://νννννν·£ΐ.αΓ - 6-ιτΐ3ίΙ: ννοί)ΐη35ΐ£Γ@£ΐ.αΓ 



































